cyanic-selkie/wikianc huggingface dataset:
ആംഗ്ലോ-സിഖ് യുദ്ധങ്ങൾ
1840-കളിൽ ഇന്ത്യയിലെ ബ്രിട്ടീഷ് ഭരണാധികാരികളും പഞ്ചാബിലെ സിഖ് സാമ്രാജ്യവും തമ്മിൽ നടത്തിയ രണ്ട് യുദ്ധപരമ്പരകളാണ് ആംഗ്ലോ-സിഖ് യുദ്ധങ്ങൾ. ഇരു യുദ്ധങ്ങളിലും പഞ്ചാബികൾ തോൽപ്പിക്കപ്പെട്ടു. ഒന്നാമത്തെ യുദ്ധത്തിൽ പഞ്ചാബിന്റെ കിഴക്കൻ പ്രദേശങ്ങൾ ബ്രിട്ടീഷുകാർക്ക് അടിയറവക്കേണ്ടിവരുകയും സിഖ് സാമ്രാജ്യത്തിന്റെ തലസ്ഥാനമായ ലാഹോറിൽ ബ്രിട്ടീഷ് റെസിഡന്റിനെ അനുവദിക്കേണ്ടിവരുകയും രാജ്യം ബ്രിട്ടീഷുകാരുടെ പരോക്ഷഭരണത്തിൻകീഴിലാകുകയും ചെയ്തു. രണ്ടാം ആംഗ്ലോ-സിഖ് യുദ്ധത്തിലൂടെ പഞ്ചാബ്, ഇന്ത്യയിലെ ബ്രിട്ടീഷ് സാമ്രാജ്യത്തോട് കൂട്ടിച്ചേർക്കപ്പെട്ടു.
ഇതും കാണുക
വർഗ്ഗം:ആംഗ്ലോ-സിഖ് യുദ്ധങ്ങൾ വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനി ഉൾപ്പെട്ട യുദ്ധങ്ങൾ വർഗ്ഗം:പഞ്ചാബിന്റെ ചരിത്രം
മഞ്ഞള്ളൂർ ഗ്രാമപഞ്ചായത്ത്
എറണാകുളം ജില്ലയിലെ മുവാറ്റുപുഴ താലൂക്കിൽ സ്ഥിതി ചെയ്യുന്ന പഞ്ചായത്താണ് മഞ്ഞള്ളൂർ ഗ്രാമപഞ്ചായത്ത്. മൂവാറ്റുപുഴ ബ്ളോക്ക് പഞ്ചായത്തിലെ മഞ്ഞള്ളൂർ വില്ലേജിന്റെ പരിധിയിലാണ് ഈ പഞ്ചായത്ത്. ഈ പഞ്ചായത്തിന്റെ വിസ്തീർണ്ണം 23.02 ചതുരശ്ര കിലോമീറ്റർ ആണ്.
അവലംബം
വർഗ്ഗം: എറണാകുളം ജില്ലയിലെ ഗ്രാമപഞ്ചായത്തുകൾ
ത്രെനോഡി
മരിച്ച ഒരു വ്യക്തിയുടെ സ്മരണയായി നിർവ്വഹിക്കുന്ന അല്ലെങ്കിൽ സ്മരിക്കുന്ന ഒരു പാട്ട്, പദ്യം, ഈണം അല്ലെങ്കിൽ കവിതയാണ് ത്രെനോഡി ഗ്രീക്ക് വാക്കിൽ Θρηνοδία ( ത്രെനോയോഡിയ ), θρῆνος ( ത്രനോസ്, "വിലപിക്കുന്ന"), ᾠδή ( അർത്ഥം , "ഓഡേ") നിന്നാണ് ഈ പദം വന്നത്. പ്രോട്ടോ-ഇൻഡോ-യൂറോപ്യൻ റൂട്ട് *h₂weyd- ("to sing") "ഓഡ്", "ട്രാജീഡി", "കോമഡി", "പാരഡി", "മെലഡി", "റാപ്സൊഡി" തുടങ്ങിയ വാക്കുകളുടെ മുൻപടിയാണ് ഇത്. പര്യായങ്ങൾ " ഡേർജ് ", " കൊറോണക്ക് ", " ലാമെന്റ്", " എലിജി" "dirge",( "coronach", "lament" and "elegy") എന്നിവയാണ്. പൗരസ്ത്യ ഓർത്തഡോക്സ് ചർച്ച് വിശുദ്ധ പള്ളിയിൽ എപ്പിറ്റാഫിയോസ് ത്രനോസ് വിശുദ്ധ ശനിയാഴ്ച അനുശോചിച്ചിരുന്നു. ഇംഗ്ലണ്ടിലെ ചാൾസ് രണ്ടാമന്റെ മരണത്തെ തുടർന്ന് ഒരു നീണ്ട കവിത ത്രനോഡിയ അഗസ്റ്റലിസസ് ,ജോൺ ഡ്രൈഡൻ എഴുതി. റാൽഫ് വാൽഡൊ എമേഴ്സൺ തന്റെ മകന്റെ സ്മരണയ്ക്കായി ഒരു "ത്രെനോഡി" എഴുതി.
ഉദാഹരണങ്ങൾ
ജാസ്സിൽ :
ബാഹ്യ ലിങ്കുകൾ
വർഗ്ഗം:ഗാനങ്ങൾ
ഗ്രേസ് ഷ്നെയിഡേഴ്സ്-ഹോവാർഡ്
ഗ്രേസ് ഷ്നെയിഡേഴ്സ്-ഹോവാർഡ് (16 സെപ്റ്റംബർ 1869 - 4 ഫെബ്രുവരി 1968) ഒരു സുരിനാമീസ് സാമൂഹിക പ്രവർത്തകയും രാഷ്ട്രീയക്കാരിയുമായിരുന്നു. കുടിയേറ്റ തൊഴിലാളികൾക്കുള്ള ഒരു ഏജന്റായി, സിവിൽ സർവീസ് ജീവിതത്തിൽ തുടക്കം കുറിച്ചു. പിന്നീട്, ശുചിത്വ സേവനങ്ങൾ വികസിപ്പിക്കാൻ ഹൈജീൻ വകുപ്പിൽ പ്രവർത്തിച്ചു. സ്ത്രീകൾക്ക് ഓഫീസ് നടത്താൻ അനുവാദമുണ്ടായിരുന്നെങ്കിലും, വോട്ടുചെയ്യാനുള്ള അവകാശം ഇല്ലാതെ, സുരിനാമിലെ എസ്റ്റേറ്റുകളിലെ സ്ഥാനാർഥിയായി അവർ മത്സരിച്ചു. 1938-ൽ തെരഞ്ഞെടുക്കപ്പെട്ടു. ഗ്രേസ് സുരിനാമിയൻ നിയമസഭയിൽ സേവനമനുഷ്ഠിക്കുന്ന ആദ്യ വനിതയായി. ഒരു വിവാദപരവും ആപൽക്കരവുമായ വ്യക്തിയായിരുന്ന ഷ്നെയിഡേഴ്സ്-ഹോവാർഡ് സ്വന്തം വംശീയവും സാമൂഹികവുമായ മേധാവിത്വത്തെക്കുറിച്ച് ബോധവതിയായിരുന്നു. കുടിയേറ്റക്കാരും പാവപ്പെട്ടവർക്കുവേണ്ടി അവരുടെ ജോലി ഉപയോഗിച്ച് സമൂഹത്തെ എങ്ങനെ സംഘടിപ്പിക്കണം എന്നതിനെക്കുറിച്ചുള്ള ലക്ഷ്യങ്ങളും കാഴ്ചപ്പാടുകളും അവർക്ക് ഉണ്ടായിരുന്നു. പല മേഖലകളിലെയും ഒരു വഴികാട്ടിയായ യുവതി തന്റെ എതിരാളികളാൽ ശിക്ഷിക്കപ്പെട്ടു. അവർ അവരുടെ ധാർമ്മികതയെയും പ്രേരണയെയും, അവരുടെ സദുദ്ദേശത്തെയും ചോദ്യം ചെയ്തു.
മുകുന്ദൻ ഉണ്ണി അസോസിയേറ്റ്സ്
മലയാളത്തിലെ ഒരു ചലച്ചിത്രമാണ് 2022-ൽ പുറത്തിറങ്ങിയ മുകുന്ദൻ ഉണ്ണി അസോസിയേറ്റ്സ്. അഭിനവ് സുന്ദർ നായക് സംവിധാനം ചെയ്ത ചിത്രത്തിൽ വിനീത് ശ്രീനിവാസൻ, ആർഷ ചാന്ദ്നി ബൈജു, സുരാജ് വെഞ്ഞാറമൂട് എന്നിവർ പ്രധാന വേഷങ്ങളിലെത്തുന്നു. നിരൂപകശ്രദ്ധയും പ്രേക്ഷകപ്രീതിയും നേടിയ ചിത്രമായി ഇത് വിലയിരുത്തപ്പെടുന്നു.
കഥ
അഭിഭാഷകനെന്ന നിലയിൽ തിളങ്ങാൻ കഴിയാതിരുന്ന മുകുന്ദൻ ഉണ്ണി പിന്നീട് ഇൻഷൂറൻസ് അഭിഭാഷകനായ വേണുവിൽ നിന്ന് തന്ത്രങ്ങൾ പഠിച്ചെടുക്കുന്നു. ഈ മേഖലയിൽ നടക്കുന്ന കളികളും വിജയത്തിലേക്കുള്ള എളുപ്പവഴികളുമെല്ലാം ചേർന്ന് കഥ പുരോഗമിക്കുന്നു.
പ്രകാശനം
2022 നവംബർ 11 ന് ചിത്രം തിയേറ്ററുകളിൽ റിലീസ് ചെയ്തു. തുടർന്ന്, 2023 ജനുവരി 13-ന് Disney+ Hotstar വഴി ഡിജിറ്റലായി പുറത്തിറങ്ങി.
അവലംബം
വർഗ്ഗം:ഇന്ത്യൻ ഹാസ്യ ചലച്ചിത്രങ്ങൾ വർഗ്ഗം:2020-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:2022-ൽ പുറത്തിറങ്ങിയ ചലച്ചിത്രങ്ങൾ
ബീറ്റ്സ് ഓഫ് ദി അന്റോനോവ്
2014-ൽ പുറത്തിറങ്ങിയ ഒരു ഡോക്യുമെന്ററി ചിത്രമാണ് ബീറ്റ്സ് ഓഫ് ദി അന്റോനോവ്. സുഡാനീസ് ചലച്ചിത്ര നിർമ്മാതാവ് ഹജൂജ് കുക്ക സംവിധാനം ചെയ്ത് ഹജൂജ് കുക്കയും സ്റ്റീവൻ മാർക്കോവിറ്റ്സും ചേർന്ന് നിർമ്മിച്ച സുഡാനീസ്-ദക്ഷിണാഫ്രിക്കൻ സഹനിർമ്മാണമാണിത്. ബ്ലൂ നൈൽ, നുബ പർവതനിരകളിലെ സുഡാൻ-എസ്ആർഎഫ് സംഘർഷം ഈ സിനിമ രേഖപ്പെടുത്തുന്നു. രോഗഗ്രസ്‌തമായ സമൂഹങ്ങളെ സാംസ്കാരികമായും ആത്മീയമായും നിലനിൽക്കാൻ സഹായിക്കുന്നതിൽ സംഗീതത്തിന്റെ പങ്കിൽ ശ്രദ്ധ കേന്ദ്രീകരിക്കുന്നു.
ദക്ഷിണ സുഡാനിലെ നുബ പർവതനിരകളിലെ ജനങ്ങൾക്കിടയിൽ താമസിക്കുന്ന ചലച്ചിത്ര സംവിധായകൻ ഹജൂജ് കുക്ക രണ്ട് വർഷം കൊണ്ട് നിർമ്മിച്ചതാണ് "ലോക സിനിമയുടെ സ്‌ക്രീനിൽ സുഡാന്റെ പേര് ഉയർത്തിയ" ഈ ഡോക്യുമെന്ററി
പുറംകണ്ണികൾ
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ
റിച്ചാർഡ് ആക്സെൽ
റിച്ചാർഡ് ആക്സെൽ (born July 2, 1946) ഒരു തന്മാതാ ജീവശാസ്ത്രജ്ഞനാകുന്നു. 2004ലിലെ നോബൽ സമ്മാനം ലഭിച്ചു.
വിദ്യാഭ്യാസവും ഔദ്യോഗിക ജീവിതവും
ന്യൂയൊർക്കിലാണ് ജനിച്ചത്. 1967ൽ കൊളൊംബിയ യൂണിവേഴ്സിറ്റിയിൽ നിന്നും എ. ബി എടുത്തു. ജോൺ ഹോപ്കിൻസ് യൂണിവേഴ്സിറ്റിയിൽ നിന്നും എം ഡി എടുത്തു. 1978ൽ കൊളംബിയായിലെത്തി പ്രൊഫസറായി ഔദ്യോഗികജീവിതമാരംഭിച്ചു.
വ്യക്തിജീവിതം
അദ്ദേഹം തന്റെ സഹപ്രവർത്തകയായിരുന്ന കോർണേലിയ ബർഗ്മാനെ വിവാഹം കഴിച്ചു.
അവലംബം
വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
മുട്ടം, ആലപ്പുഴ ജില്ല
ആലപ്പുഴ ജില്ലയിലെ ഒരു ഗ്രാമമാണ് മുട്ടം. ഹരിപ്പാടിനും മാവേലിക്കരയ്ക്കും ഇടയിലായി നങ്ങ്യാർകുളങ്ങര കവലയിൽ നിന്നും ഏകദേശം ഒരു മൈൽ അകലെയായാണ് മുട്ടം സ്ഥിതി ചെയ്യുന്നത്.
അതിരപ്പിള്ളി ജലവൈദ്യുതപദ്ധതി
കേരളത്തിലെ ഒരു നിർദ്ദിഷ്ട ജലവൈദ്യുതപദ്ധതിയാണ് അതിരപ്പിള്ളി ജലവൈദ്യുതപദ്ധതി (Athirappilly Hydroelectric project). കേരള സംസ്ഥാന വിദ്യുച്ഛക്തി വകുപ്പ് ആണ് ഈ ഇരട്ടജലപദ്ധതിയുടെ നിർവ്വഹണത്തിനു പദ്ധതി സമർപ്പിച്ചിരിക്കുന്നത്. വാഴച്ചാൽ ഫോറസ്റ്റ് ഡിവിഷനിൽ അതിരപ്പിള്ളി വെള്ളച്ചാട്ടത്തിൽനിന്നും അഞ്ചു കിലോമീറ്റർ മുകളിലും വാഴച്ചാൽ വെള്ളച്ചാട്ടത്തിന് നാനൂറ് മീറ്റർ മുകളിലുമായി ചാലക്കുടിപ്പുഴയിൽ ആണ് 163 മെഗാവാട്ട് ശേഷിയുള്ള ഒരു ഡാം പണിയാനാണ് പദ്ധതിയിടുന്നത്. 23 മീറ്റർ ഉയരവും 311 മീറ്റർ വീതിയുമുള്ള ഈ ഡാം വന്നാൽ 144 കിലോമീറ്റർ നീളമുള്ള ചാലക്കുടിപ്പുഴയുടെ 60 കിലോമീറ്റർ ഭാഗത്തുവരുന്ന ഏഴാമതു വലിയ ഡാം ആയിരിക്കും. തൊട്ടുമുകളിലുള്ള പൊരിങ്ങൽക്കുത്തു ഡാമിൽ നിന്നും പുറത്തുവിടുന്ന വെള്ളത്തെയാവും ഈ ഡാം പൂർണ്ണമായും ആശ്രയിക്കുന്നത്.
ചരിത്രം
1970 മുതൽ കേരള സംസ്ഥാന വിദ്യുച്ഛക്തി വകുപ്പ് ഇങ്ങനെയൊരു പദ്ധതിക്കായി കേന്ദ്ര പരിസ്ഥിതി-വനം മന്ത്രാലയത്തിൽ നിന്നും അനുമതി ലഭിക്കാനായി ശ്രമിച്ചുകൊണ്ടിരിക്കുകയാണ്. തുടക്കം മുതൽ തന്നെ അനുകൂലമായും പ്രതികൂലമായും ധാരാളം ആൾക്കാർ അണിനിരന്ന ഒരു പദ്ധതിയാണിത്.
പദ്ധതിക്ക് പ്രതികൂലമായി നിൽക്കുന്നവരും അവരുടെ വാദങ്ങളും
പദ്ധതി പ്രദേശത്തിന്റെ പാരിസ്ഥിതിക പ്രാധാന്യം തെളിയിക്കുന്ന നിരവധി പഠനങ്ങൾ (വിവിധ സർക്കാർ-സർക്കാരിതര ഏജൻസികൾ നടത്തിയത്) നേരത്തെ തന്നെ നടന്നിട്ടുണ്ട്.
അതിരപ്പിള്ളി പദ്ധതിപ്രദേശത്തുള്ള വംശനാശഭീഷണിയുള്ള ജീവിവർഗങ്ങൾ
ഈ പ്രദേശത്തെ വനമേഖല ധാരാളം തദ്ദേശീയവും വംശനാശം അഭിമുഖീകരിക്കുന്നതുമായ ജന്തുസസ്യങ്ങളാൽ സമ്പന്നമാണ്.
പുറത്തേക്കുള്ള കണ്ണികൾ
വർഗ്ഗം:ജലവൈദ്യുതപദ്ധതികൾ വർഗ്ഗം:ചാലക്കുടിപ്പുഴ
ആസ്സാം റെജിമെന്റ്
ഇന്ത്യൻ കരസേനയിലെ ഒരു ഇൻഫന്ററി റെജിമെന്റാണ് അസ്സാം റെജിമെന്റ്. ഏഴ് വടക്കു കിഴക്കൻ ഇന്ത്യൻ സംസ്ഥാനങ്ങളിൽ നിന്നാണ് ഈ റെജിമെന്റിലേയ്ക്ക് സൈനികരെ നിയമിക്കുന്നത്.
വർഗ്ഗം:ഇന്ത്യൻ കരസേന
സീലിയ എം. ഹണ്ടർ
ഒരു അമേരിക്കൻ പരിസ്ഥിതി പ്രവർത്തകയും സംരക്ഷണവാദിയുമായിരുന്നു സീലിയ ഹണ്ടർ (ജനുവരി 13, 1919 - ഡിസംബർ 1, 2001). 1991 ൽ സിയറ ക്ലബ് അവർക്ക് പരമോന്നത പുരസ്കാരമായ ജോൺ മുയർ അവാർഡ് നല്കി. 1998 ൽ വൈൽ‌ഡെർനെസ് സൊസൈറ്റി ദി റോബർട്ട് മാർഷൽ അവാർഡ് അവർക്ക് നൽകി.
മുൻകാലജീവിതം
സെലിയ എം. ഹണ്ടർ 1919 ജനുവരി 13 ന് വാഷിംഗ്ടണിലെ ആർലിംഗ്ടണിൽ ജനിച്ചു. മഹാസാമ്പത്തികമാന്ദ്യകാലത്ത് ഒരു ചെറിയ ഫാമിൽ ക്വേക്കറായി വളർന്നു. സ്ത്രീകൾക്ക് പാരമ്പര്യേതര വഴികളാണെങ്കിലും പൈലറ്റ് ആകുന്നതുപോലുള്ള സ്വപ്നങ്ങൾ പിന്തുടരാനുള്ള ആത്മവിശ്വാസം ഹണ്ടറിനുണ്ടായി. ഹണ്ടറിന്റെ ചെറുപ്പത്തിൽ വെയർഹൗസർ ടിംബർ കമ്പനിയിൽ ഗുമസ്തനായി ജോലി നോക്കി. ഹണ്ടർ ഒരു പൈലറ്റായി പരിശീലനം നേടി. അവരുടെ 21 ാമത്തെ ജന്മദിനത്തിന് ശേഷമുള്ള ആഴ്ചയായിരുന്നു അവരുടെ ആദ്യത്തെ ഫ്ലൈറ്റ് പാഠം. പരിസ്ഥിതി പ്രവർത്തകയുടെയും സംരക്ഷണവാദിയുടെയും പര്യായമായി ഹണ്ടർ മാറി. എന്നിരുന്നാലും അവർ ആദ്യമായി അലാസ്കയിൽ വന്നപ്പോൾ അവർ സ്വയം ഒരു സംരക്ഷണവാദിയോ പരിസ്ഥിതി പ്രവർത്തകയോ ആയിരുന്നില്ല.
പൈലറ്റായി സൈനിക സേവനം
ഹണ്ടർ ഒരു പൈലറ്റായി പരിശീലനം നേടി. രണ്ടാം ലോകമഹായുദ്ധസമയത്ത് പൈലറ്റായി സേവനമനുഷ്ഠിച്ചു. WASP കൾ എന്നും അറിയപ്പെടുന്ന വനിതാ എയർഫോഴ്സ് സർവീസ് പൈലറ്റുകളിൽ അംഗമായി. 43-W5 ക്ലാസ്സിൽ ബിരുദം നേടി. ഫാക്ടറികളിൽ നിന്ന് യുഎസ്എയിലുടനീളം പരിശീലന കേന്ദ്രങ്ങളിലേക്കും എംബാർക്കേഷൻ തുറമുഖങ്ങളിലേക്കും ഹണ്ടർ വിമാനങ്ങൾ പറത്തി. യുഎസ് മിലിട്ടറിയിലെ ഏറ്റവും നൂതനമായ യുദ്ധവിമാനങ്ങൾ പറക്കാൻ യോഗ്യത നേടുന്നതുവരെ അവർ ഓരോ നവീകരണവും വിജയകരമായി പൂർത്തിയാക്കി.
അവലംബം
വർഗ്ഗം:1919-ൽ ജനിച്ചവർ വർഗ്ഗം:2001-ൽ മരിച്ചവർ വർഗ്ഗം:അമേരിക്കൻ പരിസ്ഥിതി പ്രവർത്തകർ
അസ്മാ ഖാൻ
ഇന്ത്യൻ വംശജയായ ബ്രിട്ടീഷ് പാചക വിദഗ്ദയാണ് അസ്മാ ഖാൻ (ജനനം: ജൂലൈ 1969). പാചക രംഗത്ത് വലിയ നേട്ടങ്ങൾ സ്വന്തമാക്കിയ ഇവർ ലണ്ടൻ കോവന്റ് ഗാർഡനിലെ ഡാർജിലിങ് എക്സ്പ്രെസ്സ് റെസ്റ്റോറന്റ് ഉടമ കൂടിയാണ്. ഷെഫ്സ് ടേബിൾ സീരീസിൽ പങ്കെടുത്തിരുന്നു. 2019 ജൂണിൽ ബിസിനസ് ഇൻസൈഡർ അവരുടെ 100 കൂളെസ്റ്റ് പീപ്പിൾ ഇൻ ഫുഡ് ആൻഡ് ഡ്രിങ്ക്സ് റാങ്കിങ്ങിൽ ഒന്നാം സ്ഥാനം അസ്മാ ഖാന് സമ്മാനിച്ചു. അസ്മാസ് ഇന്ത്യൻ കിച്ചൻ എന്ന പാചക കൃതി ഇവരുടേതാണ്.
ജീവിതരേഖ
1969 ജൂലൈയിൽ ജനിച്ച അസ്മാ ഖാൻ കൊൽക്കത്തയിലാണ് വളർന്നത്. മൂത്ത സഹോദരിക്ക് ശേഷം രണ്ടാമത്തെ പെൺകുട്ടിയായാണ് അസ്മാ ഖാൻ ജനിക്കുന്നത്. രണ്ടാമതും പെൺകുട്ടിയായതിൽ നിരാശപ്പെട്ട കുടുംബത്തിന്, പക്ഷെ മൂന്നാമതായി ഒരു ആൺകുട്ടി ജനിച്ചതോടെ സമാധാനമായി. ഉത്തർപ്രദേശിൽ നിന്നുള്ള രജ്പുത് വംശജനായിരുന്നു പിതാവ്. മാതാവ് പശ്ചിമബംഗാളിൽ നിന്നുള്ളവരായിരുന്നു. 1970 കളിലും 1980 കളിലും കാറ്ററിങ് ബിസിനസ് നടത്തുകയായിരുന്നു മാതാവ്. "തന്നോടും സഹോദരങ്ങളോടും മാതാപിതാക്കൾ തുല്യമായി പെരുമാറിയിരുന്നുവെന്ന്" എന്ന് അസ്മാ ഖാൻ പറയുന്നു. പിതാവും പിതാമഹനും തൊഴിലാളികളെ ഏകോപിപ്പിക്കാൻ പ്രവർത്തിച്ചിരുന്നു എന്ന് അസ്മാ ഖാൻ പറയുന്നുണ്ട്. കൽക്കത്തയിലെ വിദ്യാഭ്യാസ ശേഷം വിവാഹിതയായ അസ്മാ ഖാൻ, ഭർത്താവിനൊപ്പം 1991-ൽ കേംബ്രിഡ്ജിലേക്ക് പോയി. അതോടെ താൻ ഇതുവരെ കഴിച്ചിരുന്ന വിഭവങ്ങൾ ലഭ്യമല്ലാതായി. പാചകം വശമില്ലാതിരുന്ന അസ്മാ ഖാൻ കേംബ്രിഡ്ജിലുണ്ടായിരുന്ന തന്റെ അമ്മായിയിൽ നിന്ന് അത് പഠിക്കാൻ തുടങ്ങി. അമ്മായിയുടെ മരണശേഷം ഏതാനും മാസത്തിന് ഇന്ത്യയിലേക്ക് മടങ്ങിയ അസ്മാ ഖാൻ, മാതാവിൽ നിന്നും പാചകവിദ്യകൾ സ്വായത്തമാക്കി. 1996-ൽ ലണ്ടനിലെത്തിയ അസ്മാ ഖാൻ കിങ്സ് കോളേജിൽ നിയമ പഠനം ആരംഭിച്ചു. 2012-ൽ ബ്രിട്ടീഷ് ഭരണഘടനാ നിയമത്തിൽ പിഎച്ച്ഡി നേടി.
കരിയർ
പിഎച്ച്ഡി നേടിയ ശേഷം, അസ്മാ ഖാൻ പന്ത്രണ്ട് വ്യക്തികൾക്കുള്ള സായാഹ്ന ഭക്ഷണം നൽകിക്കൊണ്ട് വീട്ടിൽ തന്നെ തന്റെ ആദ്യ സംരംഭം ആരംഭിച്ചു. വിവേക് സിംഗ് ഇത്തരമൊരു ക്ലബ്ബിൽ പങ്കെടുത്ത വിവേക് സിങ് തന്റെ ദ സിന്നമൺ ക്ലബ് റെസ്റ്റോറന്റിൽ പോപ്-അപ് നടത്താനായി അസ്മാ ഖാനെ ക്ഷണിച്ചു. 12 ആളുകൾക്കായി ആരംഭിച്ച സപ്പർ ക്ലബ് വികസിച്ച് 45 ആളുകളിൽ എത്തിയതോടെ 2015-ൽ വീട്ടിൽ നിന്നും സൺ ആൻഡ് 13 കാന്റൺസ് എന്ന സ്ഥലത്തേക്ക് മാറ്റുകയും ഉച്ചഭക്ഷണം കൂടി വിളമ്പാൻ ആരംഭിക്കുകയും ചെയ്തു. ഫെയ് മാഷ്‌ലർ എന്ന പത്രപ്രവർത്തകയുടെ അവലോകനം സ്ഥാപനത്തെ കുറിച്ച് പുറത്ത് വന്നതോടെ സ്ഥാപനത്തിന്റെ ജനകീയത വർദ്ധിച്ചു. പകരം=restaurant interior|ലഘുചിത്രം|യഥാർത്ഥ ഡാർജിലിംഗ് എക്സ്പ്രസിന്റെ ഉൾവശം ഭർത്താവിന്റെ സഹായത്തോടെ സോഹോയിൽ 56 ഇരിപ്പിടങ്ങളോടെ തന്റെ ഡാർജിലിങ് എക്സ്പ്രെസ്സ് എന്ന റെസ്റ്റോറന്റ് ആരംഭിച്ചു. ഇന്ത്യൻ രജപുത്, ബംഗാളി ശൈലികളിലുള്ള വീട്ടുപാചകരീതികളായിരുന്നു ഇതിന്റെ സവിശേഷത. ചെറുപ്പത്തിൽ താൻ സഞ്ചരിച്ചിരുന്ന തീവണ്ടിയുടെ പേരാണ് സ്ഥാപനത്തിനായി തീരുമാനിച്ചത്. ആദ്യത്തിൽ പാർട്ട്ടൈം ജോലിക്കാരായിരുന്നു സ്ഥാപനത്തിൽ കൂടുതായി ഉണ്ടായിരുന്നത്. പതുക്കെ മറ്റു ജോലികൾ ഉപേക്ഷിച്ച് ജീവനക്കാർ മുഴുവൻ സമയവും സ്ഥാപനത്തിനായി നീക്കിവെച്ചു തുടങ്ങി. തന്നെ പോലെയുള്ള രണ്ടാമത്തെ പെൺകുട്ടികൾക്ക് സ്ഥാപനത്തിലെ ജോലിക്ക് അവർ മുൻഗണന നൽകി വന്നു.
ഡാർജിലിങ് എക്സ്പ്രെസ് വലിയ ഖ്യാതി നേടി. സ്മാഷ് ഹിറ്റ് എന്നാണ് ഫുഡ് ആൻഡ് വൈൻ മാഗസിൻ ഇതിനെ വിശേഷിപ്പിച്ചത്. ഒരു ഷോർട്ട് ഡോക്യുമെന്ററിയിൽ ബിബിസി അസ്മാ ഖാനെ അവതരിപ്പിച്ചിരുന്നു.
അവലംബം
വർഗ്ഗം:കൊൽക്കത്തയിൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1969-ൽ ജനിച്ചവർ
വണ്ടിപ്പെരിയാർ ഗ്രാമപഞ്ചായത്ത്
ഇടുക്കി ജില്ലയിലെ പീരുമേട് താലൂക്കിൽ സ്ഥിതി ചെയ്യുന്ന പഞ്ചായത്താണ് വണ്ടിപ്പെരിയാർ ഗ്രാമപഞ്ചായത്ത്. 1951-ലാണ് വണ്ടിപ്പെരിയാർ പഞ്ചായത്ത് രൂപം കൊണ്ടത്. അഴുത, പീരുമേട് ബ്ലോക്ക് പഞ്ചായത്തിലും‍, കൂടാതെ പെരിയാർ, മഞ്ചുമല, പീരുമേട്, ഏലപ്പാറ എന്നീ വില്ലേജുകളിലും ഈ പഞ്ചായത്ത് ഉൾപ്പെടുന്നു. പഞ്ചായത്തിന്റെ വിസ്തീർണ്ണം 119.50 ചതുരശ്ര കിലോമീറ്ററാണ്.
റോബിൻസ് ദ്വീപ് (ടാസ്മാനിയ)
ഓസ്‌ട്രേലിയയിലെ ടാസ്മേനിയയുടെ വടക്കുപടിഞ്ഞാറൻ തീരത്തെ ബാസ് കടലിടുക്കിൽ സ്ഥിതിചെയ്യുന്ന 9,900 ഹെക്ടർ (24,000 ഏക്കർ) വിസ്തൃതിയുള്ള ഒരു ദ്വീപാണ് റോബിൻസ് ദ്വീപ്. ടാസ്മാനിയൻ പ്രധാന കരയിൽനിന്ന് രൂക്ഷമായ വേലിയേറ്റമുള്ള റോബിൻസ് പാസേജ് എന്നറിയപ്പെടുന്ന പ്രദേശത്താൽ വേർതിരിക്കപ്പെട്ട ഈ ദ്വീപ് തെക്കുഭാഗത്തായി തൊട്ടടുത്ത വാക്കർ ദ്വീപിനടുത്താണ് സ്ഥിതിചെയ്യുന്നത്.
ചരിത്രം
ടേബിൾ കേപ്പ് മുതൽ മക്വാരി തുറമുഖത്തിന്റെ പടിഞ്ഞാറ് ഭാഗത്തേക്കുവരെ വ്യാപിച്ചുകിടക്കുന്ന തദ്ദേശീയ വടക്കുപടിഞ്ഞാറൻ ഗോത്രത്തിന്റെ അധിവാസകേന്ദ്രത്തിന്റെ ഭാഗമായിരുന്ന ഈ ദ്വീപിൽ, പ്രത്യേകിച്ചും യൂറോപ്യൻ കോളനിവൽക്കരണത്തിന് മുമ്പ് പാർപർലോഹൈനർ ബാൻഡാണ് താമസിച്ചിരുന്നത്.
ലില്ലി ഹെനോക്
നാലു വ്യത്യസ്തകായിക ഇനങ്ങളിൽ നാലു ലോകറിക്കാർഡുകളും പത്ത് ജർമൻ ദേശീയചാമ്പ്യൻഷിപ്പുകളും നേടിയ ഒരു ജർമൻ കായിക താരമായിരുന്നു ലില്ലി ഹെനോക് (Lilli Henoch) (26 ഒക്ടോബർ 1899 – സെപ്തംബർ 1942).
ആദ്യകാലജീവിതം
ജൂതമതക്കാരിയായ ഹെനോക് ജനിച്ചത് ജർമനിയിലെ കോനിസ്ബെർഗിലാണ്(ഈസ്റ്റ് പ്രഷ്യ). ഒരു ബിസിനസുകാരനായ അവരുടെ പിതാവ് 1912 -ൽ മരിച്ചു. കുടുംബത്തോടൊപ്പം ബെർളിനിലേക്ക് പോയ ഹെനോക്കിന്റെ അമ്മ പുനർവിവാഹിതയായി.
ഹാനോക്ക് ഡിസ്കസ് (രണ്ടുതവണ), ഷോട്ട് പുട്ട്, 4 × 100 മീറ്റർ റിലേ ഇവന്റുകൾ എന്നീ ലോക റെക്കോഡുകൾ സ്വന്തമാക്കിയിട്ടുണ്ട്. നാലുതവണ ഷോട്ട്പുട്ടിലും 4 × 100 മീറ്റർ റിലേയിൽ മൂന്ന് പ്രാവശ്യവും, ഡിസ്കസ് രണ്ടുതവണയും, ലോം ജമ്പിലും ജർമ്മൻ ദേശീയ ചാമ്പ്യൻഷിപ്പുകൾ നേടിയിരുന്നു. ജൂതമതക്കാരിയായിരുന്ന ഹെനോക്കിനെയും അമ്മയേയും ഹോളോകോസ്റ്റിൽ നാടുകടത്തുകയും നാസികൾ വെടിവച്ചുകൊല്ലുകയും ചെയ്തു.
നാസി ഭരണത്തുടക്കവും കായിക ജീവിതത്തിന്റെ അന്ത്യവും
1933 -ൽ ഹിറ്റ്‌ലറും നാസികളും അധികാരം പിടിച്ചതിനെത്തുടർന്ന് അവരുടെ പുതിയ വർഗ്ഗനിയമം അനുസരിച്ച് മറ്റു ജൂതരോടൊപ്പം ഹെനോക്കിനും ബിഎസ്‌സിയിലെ അംഗത്വം നിർബന്ധിതമായി ഒഴിയേണ്ടിവന്നു. അവർ പിന്നീട് ജൂതന്മാർക്കുമാത്രമുള്ള ജ്യൂവിഷ് ജിംനാസ്റ്റിൿ ആന്റ് സ്പോർട്‌സ് ക്ലബിൽ (Jüdischer Turn-und Sportclub 1905 (Jewish Gymnastics and Sports Club 1905)) ചേർന്നു. അവിടെ അവർറ്റ് ഹാന്റ്‌ബോൾ ടീമിസ് കളിക്കുകയും പരിശീലകയായി ജോലിനോക്കുകയും ചെയ്തു. കൂടാതെ ഒരു ജൂതപ്രാഥമികവിദ്യാലയത്തിൽ ജിംനാസ്റ്റിക്സ് അധ്യാപികയായും അവർ ജോലി നോക്കി.
ജൂതവംശജയായതിനാൽ ജർമൻ സർക്കാർ ഹെനോക്കിനെ 1936 -ലെ സമ്മർ ഒളിമ്പിക്സിൽ പങ്കെടുക്കാൻ അനുവദിച്ചില്ല.
വധിക്കൽ
രണ്ടാം ലോകമഹായുദ്ധകാലത്ത് 1942 സെപ്തംബർ 5-ന് നാസികൾ ഹെനോക്കിനേയും 66 വയസ്സായ അവരുടെ അമ്മയേയും സഹോദരനേയും റിഗ ഘെറ്റോയിലേക്ക് സ്ഥലം മാറ്റി. ആ ഘെറ്റോയിൽ നിന്നുമുള്ള ധാരാളം ആൾക്കാരുടെ കൂടെ ഹെനോക്കിനെയും അമ്മയേയും നാസി കൂട്ടക്കൊലാ‌സംഘത്തിന്റെ മൊബൈൽ യുണിറ്റ് 1942 സെപ്തംബറിൽ വെടിവച്ചുകൊന്നു. ലാറ്റ്‌വിയയിലെ റിഗയിൽ അവരെ ഒരു കൂട്ടമായി കുഴിച്ചിട്ടു.. അവരുടെ സഹോദരനെപ്പറ്റി ഒരു വിവരവും ലഭിച്ചിട്ടുമില്ല.
സ്മാരകം
1990 -ൽ ഹെനോക്കിന് അന്താരാഷ്ട്ര സ്പോർട്‌സ് ഹാൾ ഓഫ് ഫെയിമിൽ സ്ഥാനം നൽകി.
2008 -ൽ അവർ ബെർളിനിൽ താമസിച്ചിരുന്നിടത്ത് ഒരു ഫലകം സ്ഥാപിക്കുകയുണ്ടായി.
സ്ലേറ്റ്
thumb|സ്ലേറ്റ് (~1950)
രൂത്ത് ബെനഡിക്ട്
രൂത്ത് ബെനഡിക്ട് (ജൂൺ 5, 1887 – സെപ്തംബർ17, 1948) അമേരിക്കൻ നരവംശശാസ്ത്രജ്ഞയും ഒരു ജനതയുടെ ആചാരങ്ങൾ, വിശ്വാസങ്ങൾ, ഐതിഹ്യങ്ങൾ എന്നിവയെ കുറിച്ചുള്ള പഠിതാവും ആയിരുന്നു. ന്യൂയോർക്ക് സിറ്റിയിൽ ജനിക്കുകയും 1909-ൽ വാസ്സർ കോളേജിൽ നിന്ന് ബിരുദമെടുക്കുകയും എൽസി ക്ലൂസ് പാർസൻസിന്റെ ശിക്ഷണത്തിൽ ന്യൂ സ്ക്കൂൾ ഓഫ് റിസേർച്ചിൽ നിന്ന് നരവംശശാസ്ത്രം പഠിക്കുകയും ചെയ്തു. 1921-ൽ കൊളംബിയ സർവ്വകലാശാലയിൽ ഫ്രാൻസ് ബയോസിന്റെ ശിക്ഷണത്തിൽ ബിരുദപഠനത്തിന് ചേരുകയും തുടർന്ന് 1923-ൽ നരവംശശാസ്ത്രത്തിൽ മാസ്റ്റർ ബിരുദമെടുക്കുകയും ചെയ്തു. നരവംശശാസ്ത്രത്തെ ജനകീയമാക്കുന്നതിൽ വലിയ പങ്കു വഹിച്ച മാർഗരറ്റ് മീഡുമായി നല്ല സ്നേഹബന്ധം പുലർത്തുകയും ചെയ്തിരുന്നു. മാർവിൻ ഒപ്ലർ സുഹൃത്തും വിദ്യാർത്ഥിയും ആയിരുന്നു.
സ്ലേറ്റ്
വിവരണം
എഴുതാനുളള ഒരു ഉപകരണമാണ് സ്ലേറ്റ്. പരന്ന കല്ലുകൊണ്ടുള്ള ഒരു കായാന്തരിതശിലയാണിത്.. 4x6 ഇഞ്ച്, 7x10 ഇഞ്ച് എന്നീ അളവുകളിൽ മരത്തിൻറെ ചട്ടക്കൂടോടെയാണ് ഇത് നിർമ്മിക്കാറുള്ളത്. സാധാരണയായി ഒരു തുണികഷ്ണമോ സ്പോഞ്ചോ ഇത് വൃത്തിയാക്കാനായി ഉപയോഗിക്കുന്നു. പരമ്പരാഗതമായി ചെറിയ ക്ലാസുകളിലെ വിദ്യാർഥികളാണ് എഴുതാനായി ഈ ഉപകരണം ഉപയോഗിക്കുന്നത്.ക്ലാസിലും വീടുകളിലുമായി എഴുതാനും ഗണിതകൃയകൾ നടത്താനുമാണ് ഇത് കൂടുതലും ഉപയോഗിക്കുന്നത്.പന്ത്രണ്ടാം നൂറ്റാണ്ട് മുതൽ മൾട്ടി സ്കൂളുകളിൽ ഇത് വ്യാപകമായി ഉപയോഗിച്ചിരുന്നു. കമ്പനികളിൽ ജോലിക്കാർ അവരുടെ സാധന സാമഗ്രികളുടെ ട്രാക്കുകൾ രേഖപ്പെടുത്താനും, ഭൂമിശാസ്ത്രപരമായ പല കണക്കാക്കലുകൾക്കും  ഇത് ഉപയോഗിച്ചിരുന്നു. ചില സമയങ്ങളിൽ പല വിധ കഷ്ണങ്ങൾ കൂട്ടിയോജിപ്പിച്ച് പുസ്തക രൂപത്തിലും നിർമ്മിച്ചിരുന്നു.
രൂത്ത് ബെനഡിക്ട്
അമേരിക്കൻ ആന്ത്രോപോളജിക്കൽ അസോസിയേഷൻ പ്രസിഡന്റ് പദവി വഹിച്ച ബെനഡിക്റ്റ് അമേരിക്കൻ ഫോക്ലോർ സൊസൈറ്റിയിലെ ഒരു പ്രധാന അംഗം കൂടിയായിരുന്നു. പഠിച്ച തൊഴിലിലെ ഒരു പ്രമുഖ നേതാവായി അംഗീകരിക്കപ്പെട്ട ആദ്യ വനിതയായി. സംസ്കാര-സ്വഭാവ വ്യാപന പഠനങ്ങളുടെ പരിമിതികളിൽ നിന്നും സംസ്കാരത്തിന്റെ വ്യാഖ്യാനത്തിന്റെ അവിഭാജ്യ ഘടകമായ പ്രകടന സിദ്ധാന്തങ്ങളിലേക്കും നരവംശശാസ്ത്രത്തെയും നാടോടിക്കഥകളെയും വഴിതിരിച്ചുവിടുന്ന ഒരു പരിവർത്തന വ്യക്തിയായി അവളെ കാണാൻ കഴിയും. വ്യക്തിത്വം, കല, ഭാഷ, സംസ്കാരം എന്നിവ തമ്മിലുള്ള ബന്ധത്തെക്കുറിച്ച് അവർ പഠിച്ചു. ഒറ്റപ്പെടലിലോ സ്വയംപര്യാപ്തതയിലോ ഒരു സ്വഭാവവും നിലവിലില്ലെന്ന് അവർ വാദിച്ചു. ഈ സിദ്ധാന്തം 1934 ലെ അവരുടെ പാറ്റേൺ ഓഫ് കൾച്ചറിൽ വിജയിച്ചു.
കുട്ടിക്കാലം
1887 ജൂൺ 5 ന് ന്യൂയോർക്ക് സിറ്റിയിൽ ബിയാട്രിസ് (ഷട്ടക്ക്), ഫ്രെഡറിക് ഫുൾട്ടൺ എന്നിവരുടെ മകളായി ബെനഡിക്റ്റ് ജനിച്ചു. അമ്മ ഒരു സ്കൂൾ അദ്ധ്യാപികയായി നഗരത്തിൽ ജോലി ചെയ്തു. അച്ഛൻ ഹോമിയോ ഡോക്ടർ, സർജൻ എന്നീ നിലകളിൽ മികച്ച ജീവിതം നയിച്ചു. മിസ്റ്റർ ഫുൾട്ടൺ തന്റെ ജോലിയും ഗവേഷണവും ഇഷ്ടപ്പെട്ടിരുന്നുവെങ്കിലും, ഒടുവിൽ അത് അദ്ദേഹത്തിന്റെ അകാല മരണത്തിലേക്ക് നയിച്ചു. 1888-ൽ നടത്തിയ ഒരു ശസ്ത്രക്രിയയ്ക്കിടെ അജ്ഞാതമായ ഒരു രോഗം അദ്ദേഹത്തിന് പിടിപെട്ടു. അസുഖത്തെത്തുടർന്ന് കുടുംബം ന്യൂയോർക്കിലെ നോർവിച്ചിലേക്ക് റൂത്തിന്റെ മാതൃ മുത്തശ്ശി ഷട്ടക്കുകളുടെ ഫാമിലേക്ക് മാറി. ഒരു വർഷത്തിനുശേഷം ട്രിനിഡാഡിലേക്കുള്ള ഒരു യാത്രയിൽ നിന്ന് ചികിത്സ തേടി പത്തുദിവസം കഴിഞ്ഞ് അദ്ദേഹം മരിച്ചു.
സ്ലേറ്റ്
അവലംബം
വർഗ്ഗം:വിദ്യാഭ്യാസ ഉപകരണങ്ങൾ
രൂത്ത് ബെനഡിക്ട്
കുട്ടിക്കാലം
ഭർത്താവിന്റെ നിര്യാണം മിസ്സിസ് ഫുൾട്ടണെ വളരെയധികം ബാധിച്ചു. അദ്ദേഹത്തെക്കുറിച്ചുള്ള എന്തെങ്കിലും പരാമർശം അവരെ ദുഃഖത്തിലാഴ്ത്തി. എല്ലാ മാർച്ചിലും അവർ പള്ളിയിലും കിടക്കയിലും കരഞ്ഞു. അമ്മയുടെ സങ്കടത്തെ രൂത്ത് വെറുക്കുകയും അതിനെ ഒരു ബലഹീനതയായി കാണുകയും ചെയ്തു. അവരെ സംബന്ധിച്ചിടത്തോളം, ആളുകൾക്ക് മുന്നിൽ കരയുകയും വേദനയുടെ പ്രകടനങ്ങൾ കാണിക്കുകയും ചെയ്യുന്നത് ജീവിതത്തിലെ ഏറ്റവും വലിയ വിലക്കപ്പെട്ട പ്രവൃത്തിയായിരുന്നു. "ഞാൻ എന്റെ അമ്മയെ സ്നേഹിച്ചില്ല. അവരുടെ ദുഃഖ സംസ്കാരത്തോട് ഞാൻ നീരസപ്പെട്ടു" എന്ന് അവർ ഓർമ്മിപ്പിച്ചു. ഇക്കാരണത്താൽ, അവരുടെ കുട്ടിക്കാലത്തെ മാനസിക പ്രത്യാഘാതങ്ങൾ അഗാധമായിരുന്നു. കാരണം "ഒരു സ്ട്രോക്കിൽ അവർക്ക് ചുറ്റുമുള്ള ഏറ്റവും പോഷിപ്പിക്കുന്നതും സംരക്ഷിക്കുന്നതുമായ രണ്ട് ആളുകളുടെ നഷ്ടം അവർ അനുഭവിച്ചു. മരണത്തിലൂടെ അവരുടെ പിതാവും ദുഃഖത്തിലൂടെ അമ്മയും നഷ്ടപ്പെട്ടു."
ഒരു വയസ്സിനും മൂന്നു വയസ്സിനും ഇടയിൽ പ്രായമുള്ളപ്പോൾ അവൾക്ക് അഞ്ചാംപനി പിടിപെട്ടതിനാൽ ഭാഗികമായി ബധിരനായിത്തീർന്നു. അത് സ്കൂൾ തുടങ്ങുന്നതുവരെ കണ്ടെത്തിയില്ല. ഒരു കൊച്ചുകുട്ടിയെന്ന നിലയിൽ മരണത്തോട് താൽപ്പര്യവും രൂത്തിന് ഉണ്ടായിരുന്നു. അവൾക്ക് നാലു വയസ്സുള്ളപ്പോൾ, അടുത്തിടെ മരിച്ച ഒരു ശിശുവിനെ കാണാൻ മുത്തശ്ശി അവളെ കൊണ്ടുപോയി. മരിച്ച കുട്ടിയുടെ മുഖം കണ്ടപ്പോൾ, താൻ കണ്ടതിൽ വച്ച് ഏറ്റവും മനോഹരമായ കാര്യമാണിതെന്ന് രൂത്ത് അവകാശപ്പെട്ടു.
എഡ്വേർഡ് ജെന്നർ
ജീവിതരേഖ
ഇംഗ്ലണ്ടിലെ ബർക്ക് ലിയിൽ ഗ്ലൗസസ്റ്റർ എന്ന പ്രദേശത്താണ് എഡ്വേർഡ് ജെന്നർ ജനിച്ചത്. സ്കൂൾ വിദ്യാഭ്യാസത്തിനുശേഷം വൈദ്യശാസ്ത്ര പഠനത്തിൽ ഏർപ്പെട്ടു. ലണ്ടനിലുള്ള പ്രസിദ്ധനായ ഡോ.ജോൺഹണ്ടറുടെ കൂടെ ചേർന്ന് ജെന്നർ വൈദ്യശാസ്ത്രത്തിൽ അഭ്യസനം തുടർന്നു. പിന്നീട് ജെന്നർ ബർക്ക് ലിയിലേക്ക് മടങ്ങി ഡോക്ടറായി പ്രാക്ടീസ് ചെയ്തു.
വാക്സിനേഷൻ
തന്റെ പ്രാക്ടീസിനിടെ ഗോവസൂരി പിടിപെട്ട നിരവധിയാളുകളെ അദ്ദേഹത്തിന് ചികിത്സിക്കേണ്ടി വന്നു. അക്കാലത്ത് അവിടെ പ്രചാരത്തിലിരുന്ന ഒരു വിശ്വാസം ഗോവസൂരി പിടിപെടുന്ന ഒരാൾക്ക് ഒരിക്കലും മസൂരി ഉണ്ടാകുകയില്ലെന്നായിരുന്നു. ജെന്നർ ഈ കാര്യത്തെക്കുറിച്ച് നിരന്തര പരീക്ഷണങ്ങൾ നടത്തി. വാക്സിനിയ എന്ന ലാറ്റിൻ പദത്തിന്റെ അർഥം ഗോവസൂരി എന്നാണ്. 1796 മേയ് 14ന് എട്ടുവയസ്സുള്ള ജെയിംസ് ഫിപ്സ് (James Phipps)  എന്ന കുട്ടിക്ക് ജെന്നർ ഗോവസൂരി പ്രയോഗം നടത്തി. ഗോവസൂരി പിടിപെട്ട ഒരു കറവക്കാരിയുടെ ശരീരത്തിൽ നിന്നും എടുത്ത ചലമാണ് കുത്തിവച്ചത്. അതിനുശേഷം ജൂലൈ ഒന്നാം തീയതി ആ കുട്ടിയുടെ ദേഹത്ത് ശക്തിയായ മസൂരി ബാധിച്ച ആളിന്റെ ദേഹത്തുനിന്നുമുള്ള ചലം കുത്തിവച്ചു. രണ്ടാഴ്ചയോളം ജെന്നറും ആ കുട്ടിയുടെ അമ്മയും ആകാംക്ഷയോടെ കാത്തിരുന്നു. കുട്ടിക്ക് വസൂരിയുടെ ലക്ഷണങ്ങൾ ഒന്നും കണ്ടില്ല. പിന്നീട് മറ്റു പലരിലും ഇതേ പരീക്ഷണങ്ങൾ തുടർന്നു. ഈ സമ്പ്രദായത്തിന് ജെന്നർ വാക്സിനേഷൻ എന്നു പേരും നൽകി. 1798-ൽ ഗോവസൂരി പ്രയോഗത്തെക്കുറിച്ച് ദീർഘമായി പ്രതിപാദിക്കുന്ന ഒരു പ്രബന്ധം അദ്ദേഹം പ്രസിദ്ധപ്പെടുത്തി.
അവലംബം
വർഗ്ഗം:ഇംഗ്ലീഷ് ശാസ്ത്രജ്ഞർ
നർക്കോട്ടിക് ഡ്രഗ്സ് ആന്റ് സൈക്കോട്രോപിക് സബ്സ്റ്റൻസസ് ആക്റ്റ് (സുഡാൻ)
മയക്കുമരുന്നുമായ് ബന്ധപ്പെട്ട്, സുഡാനിൻ 1994-ൽ പാസാക്കിയ നിയമമാണ് നർക്കോട്ടിക് ഡ്രഗ്സ് ആന്റ് സൈക്കോട്രാപിക് സബ്സ്റ്റൻസസ് ആക്റ്റ്. ഇത്, ആ രാജ്യത്തിന്റെ ഉടമ്പടി ബാധ്യതകൾ മയക്കുമരുന്നുകൾക്കായുള്ള സിംഗിൾ കൺവെൻഷൻ, സൈക്കോട്രോപിക് ലഹരിവസ്തുക്കളുടെ കൺവെൻഷൻ, മയക്കുമരുന്നുകളിലെയും സൈക്കോട്രോപിക് ലഹരിവസ്തുക്കളിലെയും അനധികൃത കടത്തിനെതിരായ ഐക്യരാഷ്ട്ര കൺവെൻഷൻ എന്നിവ പ്രകാരം രൂപകൽപ്പന ചെയ്തിട്ടുള്ളതാണ്.
അവലംബം
വർഗ്ഗം:മയക്കുമരുന്ന് വർഗ്ഗം:നിയമങ്ങൾ
നെടുമുടി പാലം
നെടുമുടി പാലം ആലപ്പുഴ- ചങ്ങനാശ്ശേരി റോഡിൽ നെടുമുടിയിലാണ് സ്ഥിതിചെയ്യുന്നത്. പമ്പാനദിക്കു കുറുകെയാണ് ഇത് പണിതിട്ടുള്ളത്. പള്ളാത്തുരുത്തി പാലത്തിന്റെ കൂടെ 1986ൽ ആണിത് പണിതത്. അതിനുമുമ്പ് ഇവിടം കടക്കാൻ നദിക്കു കുറുകെ ബോട്ടു സർവീസ് ആണുണ്ടായിരുന്നത്. കോൺക്രീറ്റു കൊണ്ടാണ് ഈ പാലം നിർമ്മിച്ചിരിക്കുന്നത്. ഏഴോളം സ്പാനുകളുണ്ട്.
സാഹിത്യ വിനോദസഞ്ചാരം
സാഹിത്യസൃഷ്ടികളിൽ നിന്നുള്ള സ്ഥലങ്ങളും സംഭവങ്ങളും അവയുടെ രചയിതാക്കളുടെ ജീവിതവും കൈകാര്യം ചെയ്യുന്ന ഒരു തരം സാംസ്കാരിക ടൂറിസമാണ് ലിറ്റററി ടൂറിസം അല്ലെങ്കിൽ സാഹിത്യ വിനോദസഞ്ചാരം എന്ന് അറിയപ്പെടുന്നത്. ഒരു സാങ്കൽപ്പിക കഥാപാത്രം സ്വീകരിച്ച വഴി പിന്തുടരുക, ഒരു നോവലുമായി ബന്ധപ്പെട്ട പ്രത്യേക സ്ഥലം അല്ലെങ്കിൽ എഴുത്തുകാരന്റെ വീട് സന്ദർശിക്കുക, ഒരു നോവലിസ്റ്റ്, അല്ലെങ്കിൽ കവിയുടെ ശവകുടീരം സന്ദർശിക്കുക എന്നിവ ഇതിൽ ഉൾപ്പെടാം. ചില പണ്ഡിതന്മാർ ലിറ്റററി ടൂറിസത്തെ സമകാലിക മതേതര തീർത്ഥാടനമായി കാണുന്നു. തോമസ് ഹാർഡി വേ പോലുള്ള എഴുത്തുകാരുമായി ബന്ധപ്പെട്ട ദീർഘദൂര നടത്ത റൂട്ടുകളും ഉണ്ട്.
സ്ഥലങ്ങൾ രചനയെ എങ്ങനെ സ്വാധീനിച്ചുവെന്നതിലും അതേ സമയം എഴുത്ത് എങ്ങനെ സ്ഥലം സൃഷ്ടിച്ചുവെന്നതിലും ലിറ്റററി ടൂറിസ്റ്റുകൾക്ക് പ്രത്യേക താത്പര്യമുണ്ട്. ഒരു സാഹിത്യ വിനോദസഞ്ചാരിയാകാൻ നിങ്ങൾക്ക് പുസ്തക സ്നേഹവും അന്വേഷണാത്മക മനോഭാവവും മാത്രമേ ആവശ്യമുള്ളൂ; എന്നിരുന്നാലും, നിങ്ങളുടെ വഴിയിൽ നിങ്ങളെ സഹായിക്കാൻ സാഹിത്യ ഗൈഡുകൾ, സാഹിത്യ ഭൂപടങ്ങൾ, സാഹിത്യ ടൂറുകൾ എന്നിവയുണ്ട്. എഴുത്തുകാരുമായി ബന്ധപ്പെട്ട നിരവധി മ്യൂസിയങ്ങളുമുണ്ട്, ഇവ സാധാരണയായി ഒരു എഴുത്തുകാരന്റെ ജനനവുമായി ബന്ധപ്പെട്ട കെട്ടിടങ്ങളിലോ അവരുടെ വീട് പോലുള്ള സ്ഥലങ്ങളിലോ ആണ്. ഇടത്ത്‌|ലഘുചിത്രം| [[സ്ട്രേറ്റ്‌ഫോഡ് അപോൺ എയ്‌വൻ|സ്ട്രാറ്റ്‌ഫോർഡ്-ഓൺ-അവോണിലെ ഷേക്സ്പിയറുടെ ജന്മസ്ഥലമെന്ന് വിശ്വസിക്കപ്പെടുന്ന ജോൺ ഷേക്സ്പിയറുടെ വീട്.]] മിക്ക സാഹിത്യ ടൂറിസവും പ്രസിദ്ധമായ കൃതികളിൽ ശ്രദ്ധ കേന്ദ്രീകരിച്ചിട്ടുള്ളവയാണ്. അതേ സമയം ടൂറിസത്തെ പ്രത്യേകമായി പ്രോത്സാഹിപ്പിക്കുന്നതിനായി എഴുതിയ കൂടുതൽ ആധുനിക കൃതികളെ ടൂറിസം ഫിക്ഷൻ എന്ന് വിളിക്കുന്നു. സാങ്കൽപ്പിക കഥകളിലെ യഥാർത്ഥ സ്ഥലങ്ങൾ എങ്ങനെ സന്ദർശിക്കാമെന്ന് കാണിക്കുന്ന കഥയ്ക്കുള്ളിലെ യാത്രാ ഗൈഡുകൾ ആധുനിക ടൂറിസം ഫിക്ഷനിൽ ഉൾപ്പെടുത്താം. പ്രസിദ്ധീകരണത്തിലെ സമീപകാല സാങ്കേതിക മുന്നേറ്റങ്ങൾക്കൊപ്പം, ഡിജിറ്റൽ ടൂറിസം ഫിക്ഷൻ പുസ്തകങ്ങൾക്ക് കഥയുമായി ബന്ധപ്പെട്ട ടൂറിസം വെബ്‌സൈറ്റുകളിലേക്ക് നേരിട്ടുള്ള ലിങ്കുകൾ പിന്തുടരാൻ സാഹിത്യ ടൂറിസ്റ്റുകളെ അനുവദിക്കും. പുതിയ ഇ-റീഡിംഗ് ഉപകരണങ്ങളായ കിൻഡിൽ, ഐപാഡ്, ഐഫോൺ, സ്മാർട്ട് ഫോണുകൾ, ടാബ്‌ലെറ്റുകൾ, സാധാരണ ഡെസ്‌ക്‌ടോപ്പ്, ലാപ്‌ടോപ്പ് കമ്പ്യൂട്ടറുകൾ എന്നിവയിൽ ഇത് ചെയ്യാൻ കഴിയും. സ്റ്റോറിയിലെ ഈ ലിങ്കുകൾ വായനക്കാർക്ക് വെബ് തിരയലുകൾ നടത്താതെ യഥാർത്ഥ സ്ഥലങ്ങളെക്കുറിച്ച് തൽക്ഷണം അറിയാൻ അനുവദിക്കുന്നു.
ടൂറിസം ഫിക്ഷൻ സാങ്കേതികവിദ്യ പ്രയോജനപ്പെടുത്തുന്ന ആദ്യത്തെ ക്ലാസിക് നോവൽ എഫ്. സ്കോട്ട് ഫിറ്റ്സ്ജെറാൾഡിന്റെ ദി സൈഡ് ഓഫ് പാരഡൈസ്: ഇന്ററാക്ടീവ് ടൂറിസം പതിപ്പ്, 2012 ൽ സൗത്ത് ഈസ്റ്റേൺ ലിറ്റററി ടൂറിസം ഓർഗനൈസേഷൻ പ്രസിദ്ധീകരിച്ചു. യഥാർത്ഥ ജീവിതത്തിൽ ഫിറ്റ്സ്ജെറാൾഡ് പങ്കെടുത്തതും അമോറി ബ്ലെയ്ൻ എന്ന നോവലിലെ സാങ്കൽപ്പിക നായകൻ പങ്കെടുത്തതുമായ പ്രിൻസ്റ്റൺ സർവകലാശാലയുടെ ടൂറുകളിലേക്ക് ടൂറിസം പതിപ്പ് വെബ് ലിങ്കുകൾ വാഗ്ദാനം ചെയ്തു. ടൂറിസം പതിപ്പ്, അമോറി എന്ന സാങ്കൽപ്പിക കഥാപാത്രം റോസലിൻഡുമായി പ്രണയത്തിലായതിന് സമാനമായി എഴുത്തുകാരൻ ഫിറ്റ്സ്ജെറാൾഡ് തന്റെ ഭാവി ഭാര്യ സെൽഡ സെയറുമായി പ്രണയത്തിലായ അലബാമയിലെ മോണ്ട്ഗോമറിയിലേക്കുള്ള ലിങ്കുകളും വാഗ്ദാനം ചെയ്തു.
രചയിതാവുമായൊ സാഹിത്യ സൃഷ്ടികളുമായൊ ബന്ധപ്പെട്ട സ്ഥലങ്ങർ സന്ദർശിക്കുന്നതിനു പുറമേ, സാഹിത്യ വിനോദ സഞ്ചാരികൾ പലപ്പോഴും ബുക്ക് സ്റ്റോർ ടൂറിസത്തിലും ഏർപ്പെടുന്നു.
സാഹിത്യ വിനോദസഞ്ചാരം കേരളത്തിൽ
മഹാകവി കുമാരനാശാൻ ബോട്ട് മുങ്ങി മരിച്ച മരിച്ച പല്ലനയാറിന്റെ തീരത്ത് കുമാരകോടിയിൽ നിർമ്മിച്ചിട്ടുള്ള സ്മാരകം സാഹിത്യ വിനോദസഞ്ചാരത്തിന്റെ ഉദാഹരണമാണ്. ഒരു വശത്ത് നിന്ന് നോക്കിയാൽ ബോട്ടിൻ്റെയും മറുവശത്ത് നിന്ന് നോക്കിയാൽ തൂലികയുടെയും രൂപത്തിലുള്ള ഈ സ്മാരകത്തിനുള്ളിലാണ് ആശാന്റെ ശവകുടീരം സ്ഥിതി ചെയ്യുന്നത്.
ഒ.വി. വിജയൻ ഖസാക്കിന്റെ ഇതിഹാസം എന്ന പ്രശക്ത നോവലിൽ പ്രതിപാതിക്കുന്ന സ്ഥലങ്ങൾ സ്ഥിതി ചെയ്യുന്ന തസ്റാക്കും, അവിടെ പണി കഴിപ്പിച്ചിട്ടുള്ള ഒ.വി. വിജയൻ സ്മാരക മന്ദിരവുമാണ് മറ്റൊരു ഉദാഹരണം.
ക്വാസുളു-നറ്റാൽ
ലിറ്റററി ടൂറിസം ക്വാസുളു-നറ്റാൽ, ദക്ഷിണാഫ്രിക്ക യിൽ നാഷണൽ റിസർച്ച് ഫൗണ്ടേഷൻ ഫണ്ട് ചെയ്യുന്ന ഒരു പദ്ധതിയാണ്. KZN ലിറ്റററി ടൂറിസം എന്ന പദ്ധതിക്ക് ഒരു സാഹിത്യ ഭൂപടമുണ്ട്, സാഹിത്യകാരന്മാരുടെ ജീവിതമോ കൃതിയോ ക്വാസുലു-നടാലിലെ നിർദ്ദിഷ്ട സ്ഥലങ്ങളുമായി ബന്ധിപ്പിച്ചിരിക്കുന്നു. ഓരോ ഓതർ എൻട്രിയും, ഒരു ഹ്രസ്വ ജീവചരിത്രം, തിരഞ്ഞെടുത്ത ഗ്രന്ഥസൂചിക, മാപ്പിൽ തിരിച്ചറിഞ്ഞ സ്ഥലവുമായി ബന്ധപ്പെട്ട രചയിതാവിന്റെ സൃഷ്ടിയുടെ ഒരു ഭാഗം എന്നിവ ഉൾക്കൊള്ളുന്നു.
പുറംകണ്ണികൾ
വർഗ്ഗം:വിനോദസഞ്ചാരത്തിന്റെ തരങ്ങൾ വർഗ്ഗം:ഫിക്ഷൻ
ലിങ്ക്ഡ് ലിസ്റ്റ്
കമ്പ്യൂട്ടർ സയൻസിൽ ഉള്ളടക്കത്തെ ഒരു ശ്രേണിയായി രേഖപ്പെടുത്താനുപയോഗിക്കുന്ന ഒരു ഡാറ്റാടൈപ്പാണ് ലിങ്ക്ഡ് ലിസ്റ്റ്/ ലിങ്ക് ലിസ്റ്റ് (Linked List) കുറേയധികം നോഡുകൾ കണ്ണി വഴി ബന്ധിപ്പിക്കുന്ന വിധത്തിലാണു ഇതിന്റെ ഘടന. അടിസ്ഥാന രൂപത്തിൽ ഒരു നോഡിൽ ഉള്ളടക്കം, അടുത്ത നോഡിലേക്കുള്ള പോയിന്റർ എന്നിവ കാണും. ഇതിൽ പുതിയ ഒരു ഉള്ളടക്കം ചേർക്കുന്നതിനും നീക്കം ചെയ്യുന്നതിനും എളുപ്പമാണെങ്കിലും, അറേയിൽ നിന്നും വ്യത്യസ്തമായി, ക്രമമില്ലാതെ ഒരു ഉള്ളടക്കം എടുക്കുവാൻ സാധിക്കുകയില്ല.
ലിങ്ക്ഡ് ലിസ്റ്റ് തന്നെ കണ്ണികൾ എപ്രകാരമൊക്കെ നൽകിയിരിക്കുന്നു എന്നത് അടിസ്ഥാനമാക്കി സിംഗ്ലി, ഡബ്ലി, മൾട്ടി, സർക്കുലാർ ലിങ്ക്ഡ് ലിസ്റ്റ് എന്നിങ്ങനെ പലതരത്തിലുമുണ്ട്. സ്റ്റാക്ക്, ക്യൂ, ലിസ്റ്റ്, അസോസിയേറ്റീവ് അറേ എന്നിവയുടെ നിർമ്മാണത്തിനു ലിങ്ക്ഡ് ഉപയോഗിക്കാറൂണ്ട്.
വർഗ്ഗം:ഡാറ്റാ ടൈപ്പുകൾ
എ ബഗ്‌സ് ലൈഫ്
എ ബഗ്‌സ് ലൈഫ് 1998 -ൽ പുറത്തിറങ്ങിയ പിക്സാർ അനിമേഷൻ സ്റ്റുഡിയോസ് നിർമിച്ചു വാൾട്ട് ഡിസ്നി പിക്ചർസ്‌ വിതരണം നിർവഹിക്കുകയും ചെയ്ത ഒരു അമേരിക്കൻ 3ഡി അനിമേഷൻ ചിത്രമാണ്. ജോൺ ലാസ്സെറ്റർ സംവിധാനവും ആൻഡ്രൂ സ്റ്റാൻറ്റൺ സഹസംവിധാനവും നിർവ്വഹിച്ചു. തന്റെ കോളനിയെ അത്യാഗ്രഹികളായ പുൽച്ചാടികളിൽ നിന്ന് രക്ഷിക്കാൻ “കടുത്ത പോരാളികളെ” തേടിയിറങ്ങുന്ന ഫ്ളിക് എന്ന ഉറുമ്പ് ആണ് ചിത്രത്തിന്റെ കേന്ദ്രകഥാപാത്രം. ഡേവ് ഫോളി, കെവിൻ സ്പേസി, ജൂലിയ ലൂയിസ്-ഡ്രേഫസ്, ഹെയ്ഡൻ പാനെറ്റിയർ, ഫില്ലിസ് ഡില്ലർ, റിച്ചാർഡ് കൈൻഡ്, ഡേവിഡ് ഹൈഡ് പിയേർസ്, ജോ റാഫ്റ്റ്, ഡെനിസ് ലിയറി, ജോൺ റാറ്റ്സൻബർഗർ, ജോനതൻ ഹാരിസ് തുടങ്ങിയവർ ചിത്രത്തിന് ശബ്ദം നൽകിയിരിക്കുന്നത്. റാൻഡി ന്യൂമാൻ സംഗീതസംവിധാനം നിർവഹിച്ചു.
ഈസോപ് കഥകളിലെ ഉറുമ്പും പുൽച്ചാടിയും എന്ന കഥയിൽ നിന്ന് പ്രചോദനം ഉൾകൊണ്ടാണ് ഈ ചിത്രം നിർമിച്ചിരിക്കുന്നത്. 1995 ടോയ് സ്റ്റോറി റിലീസ് ചെയ്തതിനു തൊട്ടുപിന്നാലെ ഈ ചിത്രത്തിന്റെ നിർമ്മാണം ആരംഭിച്ചു. തിരക്കഥ എഴുതിയത് സ്റ്റാൻറ്റണും കോമഡി എഴുത്തുകാരായ ഡോണൾഡ് മക്എനേറിയും ബോബ് ഷോയും ചേർന്നിട്ടാണ്. ചിത്രത്തിൽ ഉറുമ്പുകൾ കൂടുതൽ ആകർഷകമാക്കി അവതരിപ്പിച്ചു, ഇതിനായി പിക്സാറിന്റെ അനിമേഷൻ യൂണിറ്റ് കംപ്യൂട്ടർ അനിമേഷൻ രംഗത്ത് കൂടുതൽ നവീകരണങ്ങൾ കൊണ്ടുവന്നു. ചിത്രത്തിന്റെ നിർമ്മാണം നടക്കുന്ന വേളയിൽ ഡ്രീംവർക്സ് അനിമേഷൻ ആന്റസ് എന്ന പേരിൽ സമാനമായ ഒരു ചിത്രവുമായി വന്നതിനാൽ ഇരുനിർമാതാക്കളും തമ്മിൽ ഒരു വഴക്കിന് കാരണമായി.
നവംബർ 25, 1998 -ൽ ചിത്രം തീയറ്ററുകളിൽ എത്തി. 363 ദശലക്ഷം ഡോളർ വരുമാനം നേടി ഒരു ബോക്സ് ഓഫീസ് വിജയമായി മാറി. മികച്ച പ്രതികരണം ലഭിച്ച ചിത്രത്തിന്റെ കഥയും അനിമേഷനും പ്രകീർത്തിക്കപ്പെട്ടു.
അവലംബം
വർഗ്ഗം:1998-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:പിക്സാർ ആനിമേറ്റെഡ് ചലച്ചിത്രങ്ങൾ വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
ലിബെർട്ടി ഹൈഡെ ബെയ്‌ലി
ലിബെർട്ടി ഹൈഡെ ബെയ്‌ലി (March 15, 1858 – December 25, 1954) അമേരിക്കക്കാരനായ ഹോർട്ടികൾച്ചറിസ്റ്റും സസ്യശസ്ത്രജ്ഞനും ആയിരുന്നു. അമേരിക്കൻ സൊസൈറ്റി ഫോർ ഹോർട്ടി കൾച്ചറൽ സയൻസിന്റെ സഹസ്ഥാപകനുമായിരുന്നു.
അവലംബം
വർഗ്ഗം:സസ്യശാസ്ത്രജ്ഞർ വർഗ്ഗം:1954-ൽ മരിച്ചവർ വർഗ്ഗം:1858-ൽ ജനിച്ചവർ
ഫ്രാൻസിസ് ബേക്കൺ
ഫ്രാൻസിസ് ബേക്കൺ (1561-1626) - ഇംഗ്ലീഷ് ചിന്തകനും, രാഷ്ട്രതന്ത്രജ്ഞനും, ശാസ്ത്രജ്ഞനും, എഴുത്തുകാരനും, നിയമപണ്ഡിതനും, ശാസ്ത്രീയരീതിയുടെ ഉപജ്ഞാതാവും ആണ്. ലഘുചിത്രം|ഫ്രാൻസിസ് ബേക്കൺ
സംഭാവനകൾ
അദ്ദേഹം, അനുഭവവാദത്തിനു പ്രചാരം നല്കി. ശുഷ്കവും വിരസവുമായ യുക്തിവാദത്തിന്റെയും സ്കൊളാസ്റ്റിക്കു തത്ത്വചിന്ത (അരിസ്റ്റോട്ടലിന്റെ തത്ത്വചിന്ത അക്വിനാസ് തോമസ് പുനരാവിഷ്കരിച്ചത്) യുടെയും നേർക്കു വെറുപ്പും അവജ്ഞയും തോന്നിയ ഫ്രാൻസിസ് ബേക്കൺ, പരീക്ഷണനിരീക്ഷണങ്ങളെ മുൻനിർത്തിയുള്ളതും ശാസ്ത്രീയ വീക്ഷണമുള്ളതുമായ ഒരു വിദ്യാഭ്യാസപദ്ധതി നടപ്പിലാക്കണമെന്നു നിർദ്ദേശിച്ചു. യഥാർഥമായ അറിവിന്റെ ഉറവിടം ഇന്ദ്രിയാനുഭവമാണെന്ന് ഇദ്ദേഹം തറപ്പിച്ചു പറഞ്ഞു.
കാഴ്ചപ്പാട്
ഒരു മനുഷ്യനെക്കണ്ടാൽ ആദ്യം എന്തു ചോദിക്കും എന്ന ചോദ്യത്തിന് ഉത്തരമായി അദ്ദേഹം ഒരിക്കൽ പറഞ്ഞത്, "അവസാനം ഏതു പുസ്തകമാണ് വായിച്ചത്..?" എന്നായിരിക്കും എന്നാണ്. ആ ചോദ്യത്തിന്റെ ഉത്തരത്തിൽനിന്നറിയാം മനുഷ്യന്റെ ബുദ്ധിശക്തി എന്നു വിശദീകരിച്ചു ബേക്കൺ.
ഉദ്ധരണികൾ
1. തനിയ്ക്കു കിട്ടുന്നതിലുമധികം അവസരങ്ങൾ താനായിട്ടുണ്ടാക്കും, ബുദ്ധിമാനായ ഒരാൾ.
2. പഴയതായാൽ നന്നാവുന്ന നാലുണ്ട്: പഴയ മരം എരിക്കാൻ കൊള്ളാം, പഴയ വീഞ്ഞു കുടിയ്ക്കാൻ കൊള്ളാം, പഴയ സുഹൃത്തുക്കളെ വിശ്വസിക്കാൻ കൊള്ളാം, പഴയ എഴുത്തുകാരെ വായിക്കാൻ കൊള്ളാം.
3. ഒരു കാര്യം തീർച്ചയാണ്‌: ഏറ്റവും ഉത്കൃഷ്ടമായ സൃഷ്ടികൾ, മനുഷ്യർക്കേറ്റവും ഉപകാരപ്രദമായ സൃഷ്ടികൾ നടത്തിയിരിക്കുന്നത് അവിവാഹിതരായ, അല്ലെങ്കിൽ കുട്ടികളില്ലാത്തവർ തന്നെ.
4. കുട്ടികളുണ്ടായാൽ ജീവിതായാസത്തിനു മധുരം കൂടുമെന്നതു ശരി; ദൗർഭാഗ്യങ്ങളുടെ കയ്പ്പു കൂട്ടാനും അവർ മതി എന്നതു മറക്കരുത്.
6. പ്രശസ്തി പുഴയെപ്പോലെയാണ്‌: ഭാരം കുറഞ്ഞവയും ചീർത്തവയും അതിൽ പൊന്തിയൊഴുകും; ഭാരവും ഈടുമുള്ളവ അതിൽ മുങ്ങിക്കിടക്കും.
7. ഒരാളെ ഞെട്ടിക്കാനും, തുറന്നു കാട്ടാനും അപ്രതീക്ഷിതവും ധീരവുമായൊരു ചോദ്യം മതി.
8. ഞാനൊരിക്കലും വൃദ്ധനാവില്ല. എന്നെ സംബന്ധിച്ചിടത്തോളം, വൃദ്ധനാവുക എന്നു പറഞ്ഞാൽ എന്നെക്കാൾ 15 വയസ്സു കൂടുതലാവുക എന്നാണർത്ഥം.
10. പക വീട്ടുമ്പോൾ ഒരാൾ അയാളുടെ ശത്രുവിനൊപ്പമെത്തുന്നതേയുള്ളു; അതിനെ മറി കടക്കാൻ കഴിഞ്ഞാൽ അയാൾ മറ്റേയാളെക്കാൾ ഉന്നതനായി.
12. ആളുകളുടെ ചിന്ത പൊതുവേ അവരുടെ മനോഭാവത്തിനനുസരിച്ചായിരിക്കും; സംസാരം ആർജ്ജിതജ്ഞാനത്തിനനുസരിച്ചായിരിക്കും; പ്രവൃത്തി പക്ഷേ നാട്ടുനടപ്പനുസരിച്ചും.
13. വായിക്കുക, നിഷേധിക്കാനും ഖണ്ഡിക്കാനുമല്ല, വിശ്വസിക്കാനും പാടേ വിഴുങ്ങാനുമല്ല...വിവേചിക്കാനും ആലോചിക്കാനും.
14. ചില പുസ്തകങ്ങൾ രുചി നോക്കിയാൽ മതി, മറ്റു ചിലത് വിഴുങ്ങിയാലേ പറ്റൂ; വേറേ ചിലതുണ്ട്, ചവച്ചരച്ചു ദഹിപ്പിക്കേണ്ടവ.
15. തന്നെപ്പോലെ തന്റെ അയൽക്കാരനെയും സ്നേഹിക്കുക എന്നതിനോടു ബന്ധപ്പെട്ടതാണ്‌, തന്റെ അയൽക്കാരനെപ്പോലെ തന്നെയും വെറുക്കുക എന്നത്.
16. പകയെക്കുറിച്ചുതന്നെ ചിന്തിച്ചിരിക്കുന്നവന്റെ മുറിവുകൾ ഉണങ്ങുകയുമില്ല.
17. ഏകാന്തതയിൽ അത്ര രമിക്കുന്നവൻ ഒന്നുകിൽ ഒരു കാട്ടുമൃഗമായിരിക്കും, അല്ലെങ്കിൽ ഒരു ദേവൻ.
18. പേടിയെപ്പോലെ പേടിപ്പെടുത്തുന്നതായി മറ്റൊന്നില്ല.
അവലംബം
വർഗ്ഗം:ഇംഗ്ലീഷ് തത്ത്വചിന്തകർ വർഗ്ഗം:1626-ൽ മരിച്ചവർ വർഗ്ഗം:ക്രിസ്ത്യൻ എഴുത്തുകാർ വർഗ്ഗം:ന്യുമോണിയ ബാധിച്ച് മരിച്ചവർ
ശുദ്ധികലശം (ചലച്ചിത്രം)
കെ രാധാകൃഷ്ണന്റെ കഥ ക്ക് അദ്ദേഹം തന്നെ തിരക്കഥയെഴുതി പി ചന്ദ്രകുമാർ സ്ംവിധാനം ചെയ്ത 1979ൽ മധു നിർമ്മിച്ച് പുറത്തിറങ്ങിയ ചിത്രമാണ് ശുദ്ധികലശം. മധു,ശ്രീവിദ്യ,ശങ്കരാടൊ,സീമ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ശ്യാം സംഗീതം കൈകാര്യം ചെയ്തിരിക്കുന്നു.
പുറം കണ്ണീകൾ
വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മധു-ശ്രീവിദ്യ ജോഡി വർഗ്ഗം: മധു അഭിനയിച്ച മലയാളചലച്ചിത്രങ്ങൾ വർഗ്ഗം:പി. ചന്ദ്രകുമാർ സംവിധാനം ചെയ്ത ചലച്ചിത്രങ്ങൾ വർഗ്ഗം:മധു നിർമ്മിച്ച ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ശ്യാം സംഗീതം പകർന്ന ചലച്ചിത്രങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:തമ്പി-ശ്യാം ഗാനങ്ങൾ വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
ക്ലോവർഡെയിൽ
ക്ലോവർഡെയിൽ, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള സോനാമാ കൗണ്ടി യിലെ ഒരു നഗരമാണ്. സാൻ ഫ്രാൻസിസ്കോ & നോർത്ത് പസഫിക് റെയിൽറോഡ് 1872 ൽ ക്ലോവർഡെയിലിലെത്തി. ക്ലോവർഡെയിൽ റാഞ്ചെറിയ ഓഫ് പൊമോ ഇന്ത്യൻസ് ഓഫ് കാലിഫോർണിയയുടെ ആസ്ഥാനം ഇവിടെയാണ്. ഐക്യനാടുകളുടെ 2010 ലെ സെൻസസ് പ്രകാരം ഈ നഗരത്തിലെ ജനസംഖ്യ 8,618 ആയിരുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
കാണാക്കൺമണി
അക്കു അക്ബറിന്റെ സംവിധാനത്തിൽ അദ്ദേഹത്തിൻറെ തന്നെ ഹിന്ദി ചിത്രമായ ഗൗരി: ദ അൺബോൺ ആസ്പദമാക്കി നീത ആന്റോ നിർമ്മിച്ച ഒരു മലയാളചലച്ചിത്രമാണ് കാണാക്കണ്മണി. ജയറാമും പത്മപ്രിയയുമാണ്‌ ഈ ചലച്ചിത്രത്തിലെ നായികാനായകന്മാർ.
കഥാസംഗ്രഹം
റോയിയും (ജയറാം) മായയും (പത്മപ്രിയ) അവരുടെ മകൾ അനഘ എന്നാ അനുവും (ബേബി നിവേദിത) അവരുടെ ഒഴിവുകാലം സിംഗപ്പൂരിൽ ചെലവിടാൻ തീരുമാനിക്കുന്നു. എന്നാൽ അനു തങ്ങളുടെ പഴയ വീട്ടിൽ പോകണമെന്ന് വാശി പിടിക്കുന്നു. ഒടുവിൽ 4 ദിവസത്തേക്ക് നിൽക്കാം, ശേഷം സിംഗപ്പൂരിൽ പോകാം എന്ന വ്യവസ്ഥയിൽ പഴയ വീട്ടിൽ പോകുന്നു. അവിടെയെത്തിയ അനുവിൽ റോയിയും മായയും മുമ്പ് ഭ്രൂണഹത്യ ചെയ്ത ശിവാനിയുടെ ആത്മാവ് കൂടുന്നു. ഗർഭാവസ്ഥയിൽ ശിവാനി തങ്ങളുടെ മാതാപിതാക്കളെ സ്നേഹിച്ചതായും ഒടുവിൽ ഭ്രൂണഹത്യ ചെയ്തപ്പോൾ മാതാപിതാക്കളോടും, ഇപ്പോൾ അവർ സ്നേഹിക്കുന്ന അനുവിനോടും പക തോന്നുന്നു. അതു കാരണം ശിവാനി അനുവിനെ കൊല്ലാൻ തിരുമാനിക്കുന്നു. എന്നാൽ അവസാന നിമിഷം ശിവാനിയുടെ മനസുമാറി അനുവിന്റെ ദേഹം വിട്ടു പോകുന്നു.
അവലംബം
വർഗ്ഗം:2009-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:അക്കു അക്ബർ സംവിധാനം ചെയ്ത ചലച്ചിത്രങ്ങൾ
ബൗളി
കർണാടകസംഗീതത്തിലെ ഒരു രാഗമാണ് ബൗളി (ബൗലി അഥവാ ഭൗളി എന്നും അറിയപ്പെടുന്നു). കർണ്ണാടകസംഗീതത്തിലെ പതിനഞ്ചാമത് മേളകർത്താരാഗമായ മായാമാളവഗൗളയുടെ ഒരു ജന്യരാഗമാണ് ഇത്. ഇതൊരു പ്രഭാതരാഗം ആയാണ് അറിയപ്പെടുന്നത്.
ബഗാൻ
മ്യാൻമറിലെ മണ്ഡാലേയ് മേഖലയിൽ സ്ഥിതിചെയ്യുന്ന ഒരു പുരാതന നഗരമാണ് ബഗാൻ(ഐപിഎ: [bəɡàɴ]). യുനെസ്കോയുടെ ലോക പൈതൃക പട്ടികയിൽ ഈ നഗരം ഉൾപ്പെട്ടിരിക്കുന്നു. ഒൻപതാം നൂറ്റാണ്ട് മുതൽ പതിമൂന്നാം നൂറ്റാണ്ട് വരെ ഈ നഗരം ആധുനിക മ്യാൻമറിന്റെ പരിധിയിൽ വരുന്ന പ്രദേശങ്ങളെ ആദ്യമായി ഏകീകരിച്ച പഗാൻ രാജ്യത്തിന്റെ തലസ്ഥാനമായിരുന്നു. പതിനൊന്നാം നൂറ്റാണ്ടിനും പതിമൂന്നാം നൂറ്റാണ്ടിനുമിടയിൽ രാജ്യത്തിന്റെ ഉന്നതിയിൽ 4,446 ബുദ്ധക്ഷേത്രങ്ങളും പഗോഡകളും വിഹാരങ്ങളും ബഗൻ സമതലങ്ങളിൽ മാത്രം നിർമ്മിക്കപ്പെട്ടു. അതിൽ 3822 ക്ഷേത്രങ്ങളുടെയും പഗോഡകളുടെയും അവശിഷ്ടങ്ങൾ ഇന്നും നിലനിൽക്കുന്നു. രാജ്യത്തെ വിനോദസഞ്ചാരമേഖലയുടെ പ്രധാന ആകർഷണമാണ് ബഗാൻ ആർക്കിയോളജിക്കൽ സോൺ. ലോകത്തിലെ ഏറ്റവും വലിയ ആർക്കിയോളജിക്കൽ സൈറ്റ് ആണ് ബഗാൻ.
ചരിത്രം
ബർമീസ് ക്രോണിക്കിൾസ് എന്ന പേരിൽ അറിയപ്പെടുന്ന രാജകീയലിഖിതങ്ങൾ അനുസരിച്ച്, എ.ഡി രണ്ടാം നൂറ്റാണ്ടിലാണ് ബഗാൻ സ്ഥാപിതമായത്, എ.ഡി 849-ൽ ആദ്യകാലനഗരത്തിന്റെ സ്ഥാപകന്റെ 34-ാമത്തെ പിൻഗാമിയായ പൈൻബ്യ രാജാവ് കോട്ടകൾ പണിത് ഈ നഗരം സുരക്ഷമാക്കി. എന്നിരുന്നാലും ഒൻപതാം നൂറ്റാണ്ടിന്റെ മദ്ധ്യത്തിലും അവസാനത്തിലും ആണ് ബഗാൻ നഗരം സ്ഥാപിതമായത് എന്നാണ് വിദഗ്ദ്ധരുടെ അഭിപ്രായം. അക്കാലത്ത് നാൻഷാവോ രാജ്യത്തിൽ നിന്ന് ഇറവാഡി താഴ്വരയിൽ പ്രവേശിച്ച മ്രാന്മ വശജരാണ് ഈ നഗരം സ്ഥാപിച്ചതെന്ന് കരുതപ്പെടുന്നു. പത്താം നൂറ്റാണ്ടിന്റെ അവസാനകാലത്ത് അധികാരത്തിലും സമൃദ്ധിയിലും വളർച്ച നേടിയ പ്യൂ-നഗരരാഷ്ട്രങ്ങളിൽ ഒന്നായിരുന്നു ഇത്.
1044 മുതൽ 1287 വരെ, പഗാൻ സാമ്രാജ്യത്തിന്റെ തലസ്ഥാനവും രാഷ്ട്രീയ, സാമ്പത്തിക, സാംസ്കാരിക നാഡീ കേന്ദ്രവുമായിരുന്നു ബഗാൻ. 250 വർഷത്തിനിടയിൽ, ബഗാന്റെ ഭരണാധികാരികളും അവരുടെ സമ്പന്നരായ പ്രജകളും 10,000 മത സ്മാരകങ്ങൾ (ഏകദേശം 1000 സ്തൂപങ്ങൾ, 10,000 ചെറിയ ക്ഷേത്രങ്ങൾ, 3000 മൃഗങ്ങൾ) സമതലങ്ങളിൽ 104 ചതുരശ്ര കിലോമീറ്റർ (40 ചതുരശ്ര മൈൽ) വിസ്തൃതിയിൽ നിർമ്മിച്ചു. ഇന്ത്യ, ശ്രീലങ്ക, ഖ്മേർ സാമ്രാജ്യം എന്നിവിടങ്ങളിൽ നിന്നുള്ള സന്യാസിമാരെയും വിദ്യാർത്ഥികളെയും ഈ നഗരം ഇക്കാലത്ത് ആകർഷിച്ചു.
മംഗോളിയൻ ആക്രമണങ്ങളെത്തുടർന്ന് 1287-ൽ പഗാൻ സാമ്രാജ്യം തകർന്നു. മെയ്ൻസേയിംഗ് രാജ്യം അപ്പർ ബർമയിലെ പുതിയ ശക്തിയായി മാറിയതോടെ 1297 ഡിസംബറിൽ ബാഗൻ ഔദ്യോഗികമായി തലസ്ഥാനനഗരമല്ലാതെയായി.
15-ആം നൂറ്റാണ്ടിൽ ബഗൻ ഒരു മനുഷ്യവാസ കേന്ദ്രമായും, ഒരു തീർത്ഥാടന കേന്ദ്രമായും നിലനിന്നു. പതിനഞ്ചാം നൂറ്റാണ്ടിനും ഇരുപതാം നൂറ്റാണ്ടിനുമിടയിൽ 200 ൽ താഴെ മാത്രം ക്ഷേത്രങ്ങളാണ് പുതിയതായി നിർമ്മിക്കപ്പെട്ടത്.
1904 നും 1975 നും ഇടയിൽ 400 ലധികം ഭൂകമ്പങ്ങൾ രേഖപ്പെടുത്തിയ ബഗാനിൽ സംഭവിച്ചു. 1975 ജൂലൈ 8 ന് ഉണ്ടായ ഒരു വലിയ ഭൂകമ്പം പല ക്ഷേത്രങ്ങളെയും തകർത്തു. ബുപ്പായ പഗോഡ പോലുള്ള പല നിർമ്മിതികൾക്കും ഗുരുതരവും പരിഹരിക്കാനാകാത്തതുമായ കേടുപാടുകൾ പറ്റി. 2016 ഓഗസ്റ്റ് 24 ന് മധ്യ ബർമയിൽ ഒരു വലിയ ഭൂകമ്പമുണ്ടായപ്പോൾ, ബഗാനിൽ വീണ്ടും വലിയ നാശനഷ്ടമുണ്ടായി. ഇത്തവണ 400 ഓളം ക്ഷേത്രങ്ങൾ നശിപ്പിക്കപ്പെട്ടു. ഇന്ന് 2229 ക്ഷേത്രങ്ങളും പഗോഡകളും അവശേഷിക്കുന്നു.
2019 ജൂലൈ 6 ന് യുനെസ്കോ ബഗാനെ ലോക പൈതൃകങ്ങളുടെ പട്ടികയിൽ ഉൾപ്പെടുത്തി.
സ്ഥാനം
പഴയ ബഗാനെ കേന്ദ്രീകരിച്ച് കിടക്കുന്ന 13 x 8 കിലോമീറ്റർ വിസ്തൃതിയുള്ള പ്രദേശമാണ് ബഗാൻ ആർക്കിയോളജിക്കൽ സോൺ. വടക്ക് ന്യൂങ് യു, തെക്ക് ന്യൂ ബഗാൻ എന്നീ പ്രദേശങ്ങൾ. അപ്പർ ബർമയിലെ ഇറവാടി നദിയുടെ ഒരു വളവിലായി വിശാലമായ സമതലങ്ങളിലാണ് ഇത് സ്ഥിതിചെയ്യുന്നത്. മണ്ടാലെയുടെ തെക്ക്-പടിഞ്ഞാറ് 290 കിലോമീറ്റർ (180 മൈൽ)ത്ത്തിലും, യാങ്കോണിന് വടക്ക് 700 കിലോമീറ്റർ (430 മൈൽ) ദൂരത്തിലുമാണ് ഈ പ്രദേശം. അതിന്റെ അക്ഷാംശം 21 ° 10 'വടക്കും രേഖാംശം 94 ° 52' കിഴക്കുമാണ്.
അവലംബം
വർഗ്ഗം:മ്യാൻമറിലെ ബുദ്ധക്ഷേത്രങ്ങൾ
മാറാക്കര ഗ്രാമപഞ്ചായത്ത്
അവലംബം
വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
പാരപോയ്നക്സ് ക്രിസണലിസ്
ക്രാബിഡേ കുടുംബത്തിൽപ്പെട്ട ഒരു നിശാശലഭമാണ്. ശാസ്ത്രനാമം Parapoynx crisonalis. ഫ്രാൻസിസ്സ് വാക്കർ എന്ന എന്റമോളജിസ്റ്റ് ആണ് 1859 ൽ ഇതിനെ ശാസ്ത്രീയമായി വിശദീകരിച്ചത്. ഇന്ത്യ, ശ്രീലങ്ക It was described by വാക്കർ in 1859.വളരെ വിശാലമായ സ്ഥലങ്ങളിൽ വിതരണം ചെയ്യപ്പെട്ടിരിക്കുന്ന ഇവയെ ഇന്ത്യ, ശ്രീലങ്ക, തായ്ലൻഡ്, ഇന്തോനേഷ്യ, ചൈന, തായ്വാന്, ജപ്പാന്, ഓസ്ട്രേലിയ (ക്വീന്സ്ലാന്ഡ്) എന്നിവടങ്ങളിൽനിന്നെല്ലാം രേഖപ്പെടുത്തിയിട്ടുൺ. ജലസസ്യങ്ങളുടെ ഇറക്കുമതിയിലൂടെ ഈ ശലഭം, ബ്രിട്ടണിലും അവിചാരിതമായി എത്തപ്പെട്ടിട്ടുണ്ട്.
ശലഭത്തിന്റെ ചിറകളവ് 11-15 മില്ലീമീറ്റർ. വെള്ളയും ചാരനിറവും കലർന്ന് വിവിധ നിറഭേദങ്ങളുടെ പാറ്റേണിൽ ഈ ശലഭം കണ്ടുവരുന്നു. പുറംചിറകിന്റെ മദ്ധ്യഭാഗത്തായി ഒരു കറുത്ത കുത്തുപോലെ ഒരു പാടുണ്ട്.
ഈ നിശാശലഭത്തിന്റെ ശലഭപ്പുഴു കുളങ്ങളിലും ജലാശയങ്ങളിലും കാണപ്പെടുന്ന ജലസസ്യങ്ങളെയും കളകളേയും ആണ് ഭക്ഷിക്കുന്നത്.
അവലംബം
വർഗ്ഗം:നിശാശലഭങ്ങൾ
ഐടെൽ മൊബൈൽ
ഇതിന്റെ ഉൽപ്പന്നങ്ങൾ പ്രധാനമായും ഇന്ത്യ, ശ്രീലങ്ക, ബംഗ്ലാദേശ്, ചൈന, പാകിസ്ഥാൻ എന്നിവിടങ്ങളിലും ആഫ്രിക്ക, ദക്ഷിണേഷ്യ, യൂറോപ്പ്, ലാറ്റിൻ അമേരിക്ക എന്നിവയുടെ ചില ഭാഗങ്ങളിലും വിൽക്കുന്നു. 2013 മാർച്ചിൽ ലീ വെയ്‌ഗുവോയും ഷെൻ‌ഷെൻ ട്രാൻസ്‌ഷൻ ഹോൾഡിംഗ്‌സ് കോ ലിമിറ്റഡും ചേർന്നാണ് സ്ഥാപനം സ്ഥാപിച്ചത്. ഇത് പ്രധാനമായും കുറഞ്ഞ ബജറ്റ് സ്മാർട്ട്‌ഫോണുകൾ, ഫീച്ചർ ഫോണുകൾ, ടെലിവിഷനുകൾ എന്നിവ വിൽക്കുന്നു.
ജമ്മു-കാശ്മീർ ലൈറ്റ് ഇൻഫൻട്രി
ശ്രീനഗറിലെ അവന്തിപൂറിലെ വിമാനത്താവളത്തിനോടനുബന്ധിച്ചാണ് റജിമെന്റിന്റെ ആസ്ഥാനം. ജമ്മുവിനടുത്തായി ശീതകാലത്തിനുവേണ്ടി ഒരു ചെറിയ സംവിധാനവും ഉണ്ട്. ജമ്മു കശ്മീർ സംസ്ഥാനത്തുനിന്നുള്ള സന്നദ്ധസൈനികരാണ് ഇതിലുള്ളത്. സൈനികരിൽ 50% മുസ്ലീങ്ങളാണ്. മറ്റുള്ളവർ ജമ്മു കശ്മീരിലെ മറ്റ് വിഭാഗങ്ങളിൽ നിന്നുള്ളവരാണ്.
അവലംബം
വർഗ്ഗം:ഇന്ത്യൻ കരസേന
കുക്ക് ഓഫ്
2017-ൽ പുറത്തിറങ്ങിയ സിംബാബ്‌വെയൻ റൊമാന്റിക് കോമഡി ചിത്രമാണ് കുക്ക് ഓഫ്. ഹരാരെയിലെ സമകാലിക മധ്യവർഗ സമൂഹത്തിന്റെ പശ്ചാത്തലത്തിൽ, ടെൻഡൈഷെ ചിറ്റിമ, ഫംഗായി മജയ, ടെഹൻ ഡയമണ്ട് എന്നിവർ അഭിനയിക്കുന്നു. റോബർട്ട് മുഗാബെയുടെ പ്രസിഡൻസിയുടെ അവസാന ഘട്ടത്തിൽ പൊട്ടിപ്പുറപ്പെട്ട വൈദ്യുതി പരാജയങ്ങൾ, ബജറ്റ് പരിമിതികൾ, സർക്കാർ വിരുദ്ധ പ്രതിഷേധങ്ങൾ, കലാപങ്ങൾ എന്നിവയാൽ സിനിമയുടെ നിർമ്മാണം നിരന്തരം ബാധിച്ചു. 40 വർഷത്തോളം നീണ്ടുനിന്ന മുഗാബെയുടെ കാലഘട്ടത്തിനു ശേഷം സിംബാബ്‌വെയിൽ റിലീസ് ചെയ്യുന്ന ആദ്യ ചിത്രമായി ഇത് മാറി. നെറ്റ്ഫ്ലിക്സിൽ സംപ്രേക്ഷണം ചെയ്യുന്ന ആദ്യത്തെ സിംബാബ്‌വെ ചലച്ചിത്രമായും ഈ ചിത്രം മാറി. 2020 ജൂണിൽ നെറ്റ്ഫ്ലിക്സ് പ്ലാറ്റ്‌ഫോമിൽ റിലീസ് ചെയ്തതുമുതൽ ഇതിന് അന്താരാഷ്ട്ര മാധ്യമശ്രദ്ധ ലഭിച്ചു. നേരിയയ്ക്ക് ശേഷം അന്താരാഷ്ട്ര ശ്രദ്ധ നേടുന്ന രണ്ടാമത്തെ സിംബാബ്‌വെ സിനിമയാണിത്. നേരിയ, യെല്ലോ കാർഡ് എന്നിവയ്ക്ക് ശേഷം സിംബാബ്‌വെയിലെ എക്കാലത്തെയും മികച്ച ചിത്രങ്ങളിലൊന്നായി ഈ ചിത്രം വാഴ്ത്തപ്പെടുകയും സിംബാബ്‌വെക്കാരിൽ നിന്ന് വളരെ നല്ല പ്രതികരണം ലഭിക്കുകയും ചെയ്തു. രാജ്യത്തെ സാമ്പത്തിക പ്രതിസന്ധിയും അമിതമായ പണപ്പെരുപ്പവും മൂലം തകർന്ന സിംബാബ്‌വെ ചലച്ചിത്ര വ്യവസായത്തിന്റെ സ്റ്റീരിയോടൈപ്പുകളെ തകർത്തതിനാണ് ഈ ചിത്രത്തിന് ബഹുമതി ലഭിച്ചത്.
പുറംകണ്ണികൾ
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
പീരുമേട് ഗ്രാമപഞ്ചായത്ത്
അവലംബം
വിഭാഗം:ഇടുക്കി ജില്ലയിലെ ഗ്രാമപഞ്ചായത്തുകൾ
റോസ 'വയലറ്റ് കാർസൺ'
റോസ 'വയലറ്റ് കാർസൺ' ഒരു സാൽമൻ പിങ്ക് റോസ് കൾട്ടിവർ ആണ്. റെഡ് ഹൈബ്രിഡ് ടീ "Mme Léon Cuny" (Gaujard, 1955) യുടെയും ഓറഞ്ച് ഫ്ലോറിബണ്ടയുടെയും അസാധാരണമായ ഹൈബ്രിഡ് ആണിത്. ഓറഞ്ച് ഫ്ലോറിബണ്ട 'സ്പാർട്ടൻ' (ബോവർണർ, 1955), 1963 നും 1964 നും ഇടയിൽ സാമുവൽ മക്ഗ്രീഡ് IV ആണ് സൃഷ്ടിച്ചത്. ഇംഗ്ലീഷ് നടി ആയ വയലറ്റ് കാർസൻറെ (1898-1983) പേരിൽ നിന്നാണ് ഈ റോസിന് ഈ പേര് ലഭിച്ചത്. ബ്രിട്ടീഷ് സോപ്പ് ഓപ്പറയായ കോറോണേഷൻ സ്ട്രീറ്റിൽ വയലറ്റ് ഇനാ ഷാർപ്ലെസ് ആയി അഭിനയിച്ചിരുന്നു.
അവലംബം
വർഗ്ഗം:റോസ് കൾട്ടിവറുകൾ
ഡാകോർ എഗ്ബുസൺ-അകാണ്ടെ
ഒരു നൈജീരിയൻ നടിയാണ് ഡാകോർ എഗ്ബുസൺ-അകാണ്ടെ (ജനനം. ഡാകോർ ഓമോബോള എഗ്ബുസൺ) അവർ ആംനസ്റ്റി ഇന്റർനാഷണൽ, ആംസ്റ്റൽ മാൾട്ട, അമേരിക്കയിലെ ഓക്സ്ഫാം എന്നിവയുടെ അംബാസഡറാണ്.
ആദ്യകാലജീവിതം
മാതാപിതാക്കളുടെ ആദ്യ കുട്ടിയായി ഡാകോർ ബയൽ‌സ സ്റ്റേറ്റിൽ ജനിച്ചു. ലാഗോസിലെ കൊറോണ സ്കൂളിലും ബൗച്ചിയിലെ ഫെഡറൽ ഗവൺമെന്റ് ഗേൾസ് കോളേജിലും പഠനം നടത്തി. ലാഗോസ് സർവകലാശാലയിൽ മാസ് കമ്മ്യൂണിക്കേഷൻ പഠിച്ചെങ്കിലും തുടർച്ചയായ പഠിപ്പുമുടക്കുകൾ കാരണം പഠനം ഉപേക്ഷിക്കേണ്ടിവന്നു. ഇപ്പോൾ വിവാഹിതയായ അവർക്ക് രണ്ട് കുട്ടികളുണ്ട്.
2019 സെപ്റ്റംബറിൽ, ഡാകോർ വിഷ്വൽ കോൾ‌ഫോറേറ്റീവ് ഇലക്ട്രോണിക് കാറ്റലോഗിൽ പങ്കെടുത്തു. കെല്ലി അലി, അഡ്ലെയ്ഡ് ദാമോവ, ഡെസ്ഡമോണ തുടങ്ങി 30 ആളുകളുമായി അവർ അഭിമുഖം നടത്തി. 2020 മെയ് മാസത്തിൽ, അതേ വിഷ്വൽ കോൾ‌ഫറേറ്റീവ് പ്ലാറ്റ്‌ഫോമിലെ ഡാകോറിന്റെ അഭിമുഖം ട്വന്റിഇറ്റിഫോർ എന്ന പരമ്പരയിൽ വീണ്ടും പ്രസിദ്ധീകരിച്ചു. COVID-19 പാൻഡെമിക്കിന്റെ ഏറ്റവും ഉയർന്ന സമയത്ത് ഇത് പുറത്തിറങ്ങി. ഫ്രഞ്ച് സംഗീത ജോഡികളായ ലെസ് നുബിയൻസ്, ജാപ്പനീസ് സംഗീതസംവിധായകൻ റിക മുരാനക, നൈജീരിയൻ ഹാസ്യനടി ചിഗുൾ എന്നിവർ ഒരേ വാല്യത്തിൽ പങ്കെടുത്തു.
ഫിലിമോഗ്രാഫി
ഡാക്കോർ 50 ലധികം ചിത്രങ്ങളിൽ അഭിനയിച്ചിട്ടുണ്ട്.
പുറംകണ്ണികൾ
വർഗ്ഗം:നൈജീരിയൻ ചലച്ചിത്രനടികൾ വർഗ്ഗം:1978-ൽ ജനിച്ചവർ
തേൻപരട്ടി
തെക്കെപശ്ചിമഘട്ടതദ്ദേശവാസിയായ ഒരു മരമാണ് തേൻപരട്ടി. .25 മീറ്റർ വരെ ഉയരം വയ്ക്കുന്ന ഈ മരം 500 മുതൽ 1200 മീറ്റർ വരെ ഉയരമുള്ള നിത്യഹരിതവനങ്ങളിലും അഗസ്ത്യമലയിലും കണ്ടുവരുന്നു. കാട്ടുതീ, കാലിമേയ്ക്കൽ, വിറകിനായി മുറിക്കൽ, വ്യാവസായികമായി തോട്ടങ്ങൾ ഉണ്ടാക്കൽ എന്നിവ മൂലം ഇപ്പോൾ വംശനാശഭീഷണിയിലാണ് ഈ മരം.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:സപ്പോട്ടേസീ
ചരകസംഹിത
ആയുർവേദത്തിലെ ത്രിമൂർത്തികളിൽ ഒരാളായ ചരകന്റെ വിശ്വപ്രസിദ്ധമായ ഗ്രന്ഥമാണു് ചരകസംഹിത. ശാരീരം, വൃത്തി, ഹേതു, വ്യാധി, കർമം, കാര്യം, കാലം, കർത്താവ്‌, കരണം, വിധി എന്നിങ്ങനെ പ്രതിപാദ്യ വിഷയങ്ങളെ പത്തായി ചരകസംഹിത വേർതിരിച്ചിരിക്കുന്നു. സൂത്രസ്ഥാനം, നിദാനസ്ഥാനം, വിമാനസ്ഥാനം, ശാരിരസ്ഥാനം, ഇന്ദ്രിയസ്ഥാനം, കൽപസ്ഥാനം, സിദ്ധിസ്ഥാനം, ചികിത്സാസ്ഥാനം എന്നിങ്ങനെ എട്ടു ഭാഗങ്ങളിലായി 120 അധ്യായങ്ങളാണു് ചരകസംഹിതയിലുള്ളതു്.
പുറത്തേക്കുള്ള കണ്ണികൾ
വർഗ്ഗം:ആയുർവേദഗ്രന്ഥങ്ങൾ വർഗ്ഗം:ഹൈന്ദവഗ്രന്ഥങ്ങൾ
സ്ത്രീ വന്ധ്യംകരണം
ട്യൂബുൾ ലിഗേഷൻ / ട്യൂബക്ടമി (സ്ത്രീ വന്ധ്യംകരണം) സ്ത്രീയുടെ ഫെല്ലോപിയൻ ട്യൂബ് ശസ്ത്രക്രിയ വഴി ബ്ലോക്ക് ചെയ്യുകയാണ് ചെയ്യുന്നത്. ഫെല്ല്യോപ്യൻ ട്യൂബ് അഥവാ അണ്ഡവാഹിനിക്കുഴൽ തടസപ്പെടുത്തുന്നതോടെ അണ്ഡത്തിന് ഓവറിയിൽ നിന്നും ബീജസങ്കലനത്തിന് സാധിക്കാതെ വരുന്നു. ഇത് സ്ത്രീ ഗർഭിണി ആകുന്നത് തടയുന്നു. ശരിയായ രീതിയിൽ നടത്തിയാൽ സ്ത്രീ വന്ധ്യംകരണം വളരെ ഫലപ്രദമായ ഒരു ഗർഭ നിരോധന മാർഗമാണ്. ട്യൂബൽ ലിഗേഷൻ വന്ധ്യംകരണത്തിന്റെയും ജനന നിയന്ത്രണത്തിന്റെയും സ്ഥിരമായ ഒരു രീതിയായി കണക്കാക്കപ്പെടുന്നു.
ട്യൂബക്ടമി ചെയ്ത ശേഷം വീണ്ടും കുട്ടികൾ വേണമെന്ന് ആഗ്രഹമുണ്ടെങ്കിൽ ഫെല്ലോപിയൻ ട്യൂബുകൾ വീണ്ടും കൂട്ടിച്ചേർക്കാനും സാധിക്കും. ലാപ്‌റോസ്‌കോപിയിലൂടെയും ട്യൂബക്ടമി ചെയ്യാം. സിസേറിയനിലൂടെയാണ് കുഞ്ഞു പിറക്കുന്നതെങ്കിൽ സിസേറിയന്റെ കൂടെത്തന്നെ ഇത് ചെയ്യാൻ സാധിക്കും. ഇതിനെ പി.പി.എസ് ശസ്ത്രക്രിയ എന്ന് വിളിക്കുന്നു. പ്രസവത്തിനു സിസേറിയൻ ശസ്ത്രക്രിയ ചെയ്യുന്നവർക്ക് ഇത് ഏറെ സൗകര്യപ്രദമാണ്.
അവലംബം
വർഗ്ഗം:ഗർഭനിരോധനമാർഗ്ഗങ്ങൾ
കാൻഡിൽ ഇൻ ദ വിൻഡ്
"' കാൻഡിൽ ഇൻ ദ വിൻഡ് '"എലാൻ ജോൺ, ബെർണി തൂപിൻ എന്നിവർ സംഗീതവും ഗാനരചനയും നടത്തിയ ഒരു ത്രെനോഡി ആണ് കാൻഡിൽ ഇൻ ദ വിൻഡ്. മെർലിൻ മൺറോ മരിക്കുന്നതിന്11 വർഷം മുൻപ് ഇത് ആദ്യം 1973- ൽ എഴുതിയതാണ്. മെർലിൻ മൺറോയുടെ ആദരസൂചകമായിട്ടാണ് ഇത് എഴുതിയത്.
1997-ൽ ജോൺ, വെയിൽസ് രാജകുമാരിയായ ഡയാനയെ സ്മരിക്കുന്നതിനു വേണ്ടി പാട്ടിനെ (കാൻഡിൽ ഇൻ ദ വിൻഡ്) മാറ്റിയെടുത്തു. ഈ പാട്ടിന്റെ പതിപ്പ് ഒരു സിംഗിൾ ആയി റിലീസ് ചെയ്യപ്പെടുകയും പല രാജ്യങ്ങളിലും ഒന്നാം സ്ഥാനത്തേക്ക് എത്തിക്കുകയും ചെയ്തു. ഇത് ഒറിജിനേക്കാൾ വലിയ വിജയമായി കരുതുന്നു. " കാൻഡിൽ ഇൻ ദ വിൻഡ്1997" എന്ന ഗാനത്തിന്റെ 3.3 കോടി പ്രതികളാണ് ലോകമെമ്പാടുമായി വിറ്റഴിച്ചിട്ടുള്ളത്. അമേരിക്കയിലും ബ്രിട്ടനിലും ഏറ്റവും കൂടുതൽ വിറ്റഴിച്ച ഗാനം ഇതാണ്. ബിങോ ക്രോസ്ബിയുടെ "' വൈറ്റ് ക്രിസ്മസ് '" ഔദ്യോഗികമായി എക്കാലത്തെയും മികച്ച രണ്ടാമത്തെ സെറ്റുകളിൽ ഒന്നായി കണക്കാക്കപ്പെടുന്നു.
ബാഹ്യ ലിങ്കുകൾ
വർഗ്ഗം:ഗാനങ്ങൾ
പത്മ സുബ്രഹ്മണ്യം
ഭരതനാട്യം നർത്തകിയാണ് '''ഡോ. പത്മ സുബ്രഹ്മണ്യം'''. 1943 ഫെബ്രുവരി 4-ന് മദ്രാസിൽ ജനിച്ചു. നൃത്ത സംബന്ധിയായ നിരവധി പുസ്തകങ്ങളുടെ രചയിതാവും കോറിയോഗ്രാഫറുമായ പത്മ, ഭരതനൃത്തം എന്ന പുതിയ നൃത്ത ശാഖ വികസിപ്പിച്ചു.
കൃതികൾ
നൃത്തത്തെയും സംസ്‌കാരത്തെയും കുറിച്ച് നിരവധി പുസ്തകങ്ങൾ രചിച്ചിട്ടുണ്ട്.പത്മദളം എന്ന പേരിൽ  അനീഷ് കുട്ടൻ തയ്യാറാക്കിയ ജീവചരിത്ര പുസ്തകം മാതൃഭൂമി ബുക്ക്‌സ് പുറത്തിറക്കിയിട്ടുണ്ട്.
അവലംബം
വർഗ്ഗം:ഭരതനാട്യം നർത്തകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1943-ൽ ജനിച്ചവർ വർഗ്ഗം:ഫെബ്രുവരി 4-ന് ജനിച്ചവർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:പത്മഭൂഷൺ പുരസ്കാരം ലഭിച്ചവർ
മഹിപാൽ എസ്. സച്ച്ദേവ്
ഒരു ഇന്ത്യൻ നേത്രരോഗവിദഗ്ദ്ധനും ഇന്ത്യയിലെ നേത്ര ആശുപത്രികളുടെ ശൃംഖലയായ സെന്റർ ഫോർ സൈറ്റ് ചെയർമാനുമാണ് മഹിപാൽ എസ്. സച്ച്ദേവ് ഇന്ത്യയിലെ ഫാക്കോമൽ‌സിഫിക്കേഷൻ‌ പ്രക്രിയയുടെ തുടക്കക്കാരിൽ ഒരാളായി അദ്ദേഹം അറിയപ്പെടുന്നു. ഈ വിഷയത്തെക്കുറിച്ചുള്ള ആദ്യത്തെ ഇന്ത്യൻ പുസ്തകമായ എ പ്രാക്ടിക്കൽ ഗൈഡ് ടു ഫാക്കോമൽ‌സിഫിക്കേഷന്റെ സഹ രചയിതാവാണ് അദ്ദേഹം. ഇന്ത്യൻ വൈദ്യശാസ്ത്രത്തിന് നൽകിയ സംഭാവനകൾക്ക് 2007 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി. ഐ‌ആർ‌ആർ‌എസ്‌ഐയിലെ ഇൻട്രാക്യുലർ ഇംപ്ലാന്റ് ആൻഡ് റിഫ്രാക്റ്റീവ് സൊസൈറ്റി ഓഫ് ഇന്ത്യയുടെ സയന്റിഫിക് കമ്മിറ്റി ചെയർമാൻ ആണ് അദ്ദേഹം.
ജീവചരിത്രം
സച്ച്ദേവ് ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ വൈദ്യശാസ്ത്രത്തിൽ ബിരുദം നേടി. നേത്രരോഗത്തിൽ ബിരുദാനന്തര ബിരുദം നേടി. ഇന്ത്യയിലെ റീജിയണൽ ഇൻസ്റ്റിറ്റ്യൂട്ട് ഓഫ് ഒഫ്താൽമോളജിയുടെ പരമോന്നത സ്ഥാപനമായ ഡോ. ആർ പി സെന്റർ ഫോർ ഒഫ്താൽമിൿ സയൻസസിൽ 1989-ൽ അദ്ദേഹം ഒരു ഫെലോഷിപ്പ് നേടി, വാഷിംഗ്ടൺ ഡി.സിയിലെ ജോർജ്ജ്ടൗൺ സർവകലാശാലയിൽ കോർണിയ, റിഫ്രാക്റ്റീവ് സർജറി എന്നിവയിൽ വിപുലമായ പരിശീലനം നേടി. 1996 വരെ ജോലി ചെയ്തിരുന്ന ഫാക്കൽറ്റി അംഗമായി തിരികെ എയിംസിൽ ചേർന്നു. 1996 ൽ ഇന്ദ്രപ്രസ്ഥ അപ്പോളോ ആശുപത്രി തുറന്നപ്പോൾ അദ്ദേഹം സ്ഥാപനത്തിൽ ചേർന്നു. അതോടൊപ്പം, സഫ്ദർജാങ് എൻക്ലേവിൽ ഒരു മിതമായ രീതിയിൽ ഒരു നേത്ര ക്ലിനിക് ആരംഭിച്ചു, അത് നേത്ര ആശുപത്രികളുടെ ഒരു ശൃംഖലയായി വളർന്നു, സെന്റർ ഫോർ സൈറ്റ് എന്ന ബ്രാൻഡ് നാമത്തിൽ പ്രവർത്തിക്കാൻ തുടങ്ങി 2002 മുതൽ.
സമ്മിറ്റ് ഓട്ടോണമസ് സൊസൈറ്റി ഓഫ് യുഎസ്എ സച്ച്ദേവിനെ റിഫ്രാക്റ്റീവ് സർജനായി അംഗീകരിച്ചു, കൂടാതെ അദ്ദേഹം സംഘടനയിലെ അംഗവുമാണ്. ഇന്ത്യൻ ഇൻട്രാക്യുലർ ഇംപ്ലാന്റ് ആൻഡ് റിഫ്രാക്റ്റീവ് സൊസൈറ്റിയുടെ ശാസ്ത്രീയ സമിതിയുടെ ചെയർമാനായും ദില്ലി ഒഫ്താൽമോളജിക്കൽ സൊസൈറ്റിയുടെ സെക്രട്ടറിയായും സേവനമനുഷ്ഠിക്കുന്നു. ഏഷ്യൻ റിഫ്രാക്റ്റീവ് കൗൺസിലിൽ ഇന്ത്യയെ പ്രതിനിധീകരിച്ചിട്ടുണ്ട്. അമേരിക്കൻ സൊസൈറ്റി ഓഫ് കാറ്ററാക്ടും റിഫ്രാക്റ്റീവ് സർജറിയും (ASCRS) അദ്ദേഹത്തിന്റെ ഇൻസ്ട്രക്ഷൻ കോഴ്സിന് അംഗീകാരം നൽകിയിട്ടുണ്ട് കൂടാതെ ASCRS ന്റെ സിയാറ്റിൽ കോൺഫറൻസിൽ അവതരിപ്പിച്ചതുൾപ്പെടെ തത്സമയ പ്രകടനങ്ങൾ അദ്ദേഹം നടത്തി. നിരവധി അവാർഡ് പ്രഭാഷണങ്ങൾ നടത്തിയിട്ടുണ്ട്; 1996-97 ദില്ലി സ്റ്റേറ്റ് മെഡിക്കൽ കോൺഫറൻസിൽ ഡോ ബി എൽ തനേജ മെമ്മോറിയൽ അതിഥി പ്രഭാഷണ അവാർഡ്, പ്രൊഫ. 2005 ലെ എയിംസിന്റെ എൽപി അഗർവാൾ പ്രഭാഷണം, ചണ്ഡിഗഡ് ഒഫ്താൽമോളജിക്കൽ സൊസൈറ്റിയുടെ ഡോ. എ ഡി ഗ്രോവർ മെമ്മോറിയൽ ഓറേഷൻ എന്നിവ അവയിൽ പ്രധാനപ്പെട്ടവയാണ്.
2003 ൽ തനുജ് ദാദയോടൊപ്പം ഫാക്കോ എമൽസിഫിക്കേഷനെക്കുറിച്ചുള്ള ഒരു പാഠപുസ്തകം എ പ്രാക്ടിക്കൽ ഗൈഡ് ടു ഫാക്കോമൽസിഫിക്കേഷൻ പ്രസിദ്ധീകരിച്ചു, ഈ വിഷയത്തെക്കുറിച്ചുള്ള ആദ്യത്തെ ഇന്ത്യൻ പുസ്തകം ആണ് ഇത്. ഫാക്കോമൽ‌സിഫിക്കേഷൻ എന്ന പേരിൽ മെഡിക്കൽ നടപടിക്രമത്തെക്കുറിച്ചുള്ള മറ്റൊരു പുസ്തകവും അദ്ദേഹം എഡിറ്റ് ചെയ്തിട്ടുണ്ട്. കൂടാതെ, 150 ലധികം പ്രബന്ധങ്ങൾ അദ്ദേഹം അവതരിപ്പിക്കുകയും നൂറിലധികം ലേഖനങ്ങൾ പ്രസിദ്ധീകരിക്കുകയും ചെയ്തു, റിസർച്ച് ഗേറ്റ്, ഒരു ഓൺലൈൻ ശേഖരം, അവയിൽ 47 എണ്ണം പട്ടികപ്പെടുത്തി. ഒരു വർഷത്തിനുള്ളിൽ ആയിരത്തിലധികം ലസിക്ക് നടപടിക്രമങ്ങൾ വിജയകരമായി നടത്തിയതിന് 1999 ൽ സമ്മിറ്റ് ഓട്ടോണമസ് സൊസൈറ്റി ഓഫ് യുഎസ്എ (എസ്എഎസ്) അദ്ദേഹത്തിന് വെള്ളി മെഡൽ നൽകി. 2007 ൽ ഇന്ത്യാ സർക്കാർ അദ്ദേഹത്തിന് പത്മശ്രീ ബഹുമതി നൽകി. രണ്ട് വർഷത്തിന് ശേഷം ന്യൂഡൽഹിയിലെ ഇൻസ്റ്റിറ്റ്യൂട്ട് ഫോർ എൻവയോൺമെന്റ് യോഗ ആൻഡ് സോഷ്യൽ സെക്യൂരിറ്റിയിൽ നിന്ന് 2009 ലെ രാഷ്ട്രീയ ഗൗരവ് അവാർഡ് ലഭിച്ചു.
സച്ച്ദേവ് ഒരു മെഡിക്കൽ ഡോക്ടറായ അൽകയെ വിവാഹം കഴിച്ചു. ദമ്പതികൾക്ക് രണ്ട് പെൺമക്കളുണ്ട്, റിതിക, ഗീതാൻഷ, ഇരുവരും മെഡിക്കൽ ജോലി ചെയ്യുന്നു.
അധികവായനയ്ക്ക്
വർഗ്ഗം:ജീവിച്ചിരിക്കുന്ന പ്രമുഖർ